Radonjić nahvalio Budućnost pred derbi: Istakao sedam košarkaša, ali veruje u Zvezdu! | Košarka\nRadonjić nahvalio Budućnost pred derbi: Istakao sedam košarkaša, ali veruje u Zvezdu! | MONDOBA\n13. May, 09:05\nRadonjić nahvalio Budućnost pred derbi: Istakao sedam košarkaša, ali veruje u Zvezdu! 0 Podijeli Podijeli na facebook Podijeli na twitter Podijeli na viber Pošalji na mail\n20.03.2021. / 17:47\nRadonjić nahvalio Budućnost pred derbi: Istakao sedam košarkaša, ali veruje u Zvezdu!\nAutor Milutin Vujičić 20.03.2021. / 17:47\n"Svesni smo da nas očekuje težak meč".\nCrvena zvezda je ostvarila pobedu nad Panatinaikosom u Evroligi, ali nema vremena za odmor ili analizu - odmah sledi derbi ABA lige protiv Budućnosti (nedelja, 20.00).\nCrveno-beli su već u Podgorici gde ih čeka veliki izazov, biće to 46. duel u regionalnom takmičenju (23:22 za srpski tim), a Dejan Radonjić podseća da će to biti već četvrti meč za njegovu ekipu u poslednjih sedam dana.\nTrener kluba sa Malog Kalemegdana podseća da je Budućnost ekipa formirana od domaćih igrača koji su dugo na okupu, a isto tako imaju kvalitet i iskustvo iz Evrolige.\n"To je tim koji predvodi Nikola Ivanović koji je možda i najbolji plej ABA lige, Džastin Kobs koji je takodje tu, je već starosedelac. Melvin Edžim je pokazao izuzetno visok kvalitet tokom ove sezone, Rid koji je doneo ogromnu čvrstinu u reketu i doneo balans izmedju spoljne i unutrašnje igre. Nikako se ne smeju zaboraviti Danilo Nikolić koji na poziciji 4 donosi dodatni kvalitet i taktičke mogućnosti za svoj tim, pa naravno i Apić i Luka Mitrović", nahvalio je Radonjić svog narednog rivala.\n"Zbog svega navedenog, svesni smo da nas očekuje težak meč, ali prvo vodeći računa o tome da se odmorimo koliko je to moguće od utakmice u Atini, vidimo u kom sastavu ćemo nastupiti i konačno pripremimo meč u Morači".\nU prvom delu sezone, kada je na klupi Zvezde sedeo Saša Obradović, Budućnost je slavila u Beogradu, a zato sada Radonjićeva ekipa želi "ribrejk".\n"Ekipa Budućnosti ima pobedu u Beogradu kao veliki zalog, igraju vrlo konstantno u ABA ligi, a sigurno da im je jako značajno i učešće u Evrokupu gde imaju izuzetnu priliku da se domognu i same završnice tog takmičenja. Dobro balansirana ekipa sa velikim iskustvom domaćih igrača i dodatno ojačana kvalitetnim strancima", zaključio je trener Zvezde.\nKapiten tima Branko Lazić odigrao je mnogo derbija protiv Budućnosti, a sada se vraća u sastav nakon dva meča pauze zbog suspenzije.\n"Dobro poznajemo ekipu Budućnosti, i upravo zbog toga znamo da nas čeka teška i zahtevna utakmica. Nećemo imati baš previše vremena da se odmorimo za ovaj meč, ali ćemo dati sve da se pripremimo najbolje što možemo. Očekuje nas dobra, uigrana i iskusna ekipa, koja igra odlično ove sezone, uostalom to pokazuju i rezultati u oba takmičenja. Imaju dugačku klupu, imaju dobar balans spoljnih igrača i igrača koji igraju u reketu, domaći igrači su jako dugo zajedno i sve to je dobro uklopljeno sa novopridošlim igračima Edžimom, Ridom, Apićem, Mitrovićem, Dela Valeom…\n"Na nama je da odigramo najbolje što možemo počev od naše odbrane", zaključio je kapiten Zvezde.\nOdmah posle ovog meča Zvezdi sledi još jedan težak meč, gostovanje CSKA u Moskvi.\nDejan Radonjić KK Crvena zvezda KK Budućnost Podgorica


Karmičke naslage su guste energetske tvorevine u našem biopolju. Telo je najviše "karmičko", ono pripada elementu zemlje koja je najgušći i najtvrđi element. Čim posedujemo fizičko telo, posedujemo i određeni nivo karme da odradimo, otplatimo, očistimo, ali i zaradimo novu. Zbog neznanja o postojanju uzroka i razloga utelovljenja, mi svoje fizičko telo uglavnom doživljavamo na pogrešan način. Zemlja je, uslovno rečeno, "najprljaviji" element jer zadržava i taloži sve nečistoće koje rezultiraju bolešću fizičkog tela. To ne znači da smo mi, kao fizičko biće "prljavi", već da smo podložni akumuliranju mentalnih, psihičkih i drugih nečistoća koje se otvrdnjavaju (kristališu) kroz bolest ili druge energetske poremećaje koji blokiraju naš napredak.\nKarmičke naslage se najviše gomilaju oko izvora prane - srca i čakri, zbog čega s vremenom postajemo emocionalno otupljeni, bezosećajni i kruti, materijalisti, netolerantni i odbojni za ljubav i sve druge dobrobiti u životu, kao što je zdravlje, blagostanje i sl.\nSve se dešava sa razlogom, i ako prihvatimo tu činjenicu, biće nam mnogo lakše da prihvatimo određene gubitke sa kojima se suočavamo. Ljudi često gube velike količine novca na ovaj ili onaj način, ali to je samo susret sa starim znancima ili što bi se narodski reklo "došao đavo po svoje". Možda između momenta izvršenja dela i trenutka poravnanja postoji veća vremenska distanca, ali vreme je samo mentalni koncept, iluzija uma, ali ne i stvarna prepreka da se spoje uzrok i posledica.\nMeđutim, gubitak novca je nekada prisilno uzimanje onoga čega se nismo odrekli dobrovoljno. Ako nismo dali tamo gde treba, onda dođe đavo po svoje i otme nam kroz neku štetu, kaznu i sl. Zato je davanje, odricanje materije u korist drugih, neprikosnoven način čišćenja karme, jer uvek imamo nešto "na računu" od starih dugova, a ako i nemamo, onda je to dobar vid deponovanja dobre buduće karme, stvaranja zaliha koje nam sigurno neće propasti.


Votaži, crveno vino života - vino.rs\nsubota, 09 januar 2021 18:05\nFragaria u vlasništvu porodice Vujić se u izboru Vino.rs našla u društvu Najboljih mladih vinarija Srbije do sedam godina postojanja i sa potpunim pravom ušla u uski krug onih na koje treba obratiti posebnu pažnju ove godine. Iz perspektivne vinarije koja kvalitetna vina u ograničenim količinama proizvodi od sirovina iz vinograda u Lukarevini i Aleksandrovca očekuje se poseban uspon, pogotovo kad se zna da je već prvim nastupom u Beču na AWC Vienna 2020 za Fragaria Red Cuvee selekcija 2018, vrhunsko vino rađeno tradicionalnom tehnologijom osvojila zlatnu medalju, a za ostala vina iz podruma, od sorte jagoda i sauvignon blanc, te Fragaria red cuvee iz berbe 2017. srebrna odličja.\nU želji da kao mlada vinarija izađu u susret široj publici, vlasnici vinarije, Sarajlije koje su se vratile porodičnim korenima u Župu, pripremili su vino Votaž 2019, istu kupažu kao pomenuti Fragaria Red Cuvee selekcija ali duplo povoljnijeg cenovnog ranga (1.200 RSD). Reč je o vinu odležalom u bariku više od 15 meseci, to je bogato, suvo, gusto vino, snažno voćnog karaktera na nosu a potom pomalo zbunjujuće u ustima zbog kiselina koje navale, no samo da još jače potaknu sve ukuse, arome i tanine.\nVoće je i ovde u prvom planu vrlo zrelo, crne marele obavijaju slatkastu vanilu iz drveta koje se lako uspeva izboriti sa uticajem hrastovine iz barika. Izrazito mlado vino zahteva duže dekantiranje nakon čega vino kao da se pomalo razmišlja kome će se carstvu opredeliti: cvetno-voćnom gde bi ljubičice iz kabernea mogle uznapredovati, ili nekom mesnatom tonu kože i voćem začinjenog duvana evidentno primetnom u skupljoj Fragaria Red Cuvee selekcija varijanti.\n- Votaži 2019 je dobro izbalansirano vino vrhunskog kvaliteta i vrlo pristupačne cene namenjeno svima koji se osećaju mlado i koji se žele naživeti „Života“ što na šatrovačkom i znači reč „Votaži“ - objašnjava dr.sci. Saša Vujić ispred vinarije Fragaria uz nadu da će Votaži u budućnosti naći put do svojih poštovalaca i zaljubljenika i poručuje - Ne odlažite život za daleku budućnost, živite ga sada. Uživajte uz ovo vino sa svojim prijateljima sa kojima delite i dobre i loše trenutke. Živeli! |\nFoto: Vinarija Fragaria


RSE istražuje: Da li su pritisci razlog prekida online prijenosa suđenja? -\n29.04.2021 10:35 Autor: RSE\nNo, od tada do danas promjena nije bilo, a suđenje u predmetu „Fadil Novalić i drugi“ uveliko traje. Krivični postupak je u vezi s nabavkom 100 respiratora iz Kine u vrijednosti od 10,5 miliona konvertibilnih maraka (oko 5,3 miliona eura), te zaštitne opreme u vrijednosti od 2,9 miliona konvertibilnih maraka (1,48 miliona eura) za potrebe u borbi protiv korona virusa na području Federacije BiH, piše RSE.\n“Optuženi u predmetu su premijer Federacije BiH Fadil Novalić, dopremijerka i federalna ministrica financija Jelka Milićević, kao i suspendovani direktor Federalne uprave Civilne zaštite Fahrudin Solak, te vlasnik firme “Srebrena malina” Fikret Hodžić koji je za potrebe Federacije u vrijeme pandemije korona virusa nabavio sporne respiratore.\n“Smatram da je potpuno naprasno donesena odluka o prekidu online prijenosa suđenja, a iako se poklapa sa vremenom nakon što je na Sudu BiH svjedočila direktorica KCUS-a Sebija Izetbegović ne mogu tvrditi da je to osnovni razlog, ali sigurno jeste jedan od razloga što govori i o pritisku koji postoji oko samog slučaja ‘Respiratori'”, kaže za Radio Slobodna Evropa (RSE) novinarka novinske agencije Patria Amra Vrabac.\n“Jer evo baš na jednom od tih ročišta u slučaju Novalić došlo je do problema sa tonom gdje nismo satima mogli čuti tužioca Pašića (tužilac Džerman Pašić i bojim se da će biti grešaka u tektovima. Kada je online prijenos možete snimiti, možete pojačati, možete poslije provjeriti. A ovako kad slušate direktno nemate mogućnost da provjerite, osim onako što se kaže kolegijalno jedni s drugima”, objasnila je.\nZa šta se terete optuženi u predmetu ‘Fadil Novalić i drugi’\nTužilaštvo Bosne i Hercegovine je 4. decembra 2020. godine podiglo optužnicu protiv Fadila Novalića, premijera Federacije BiH, Fahrudina Solaka, suspendovanog direktora Federalne uprave civilne zaštite, Fikreta Hodžića, vlasnika i direktora kompanije “F.H. Srebrena malina” i Jelke Milićević, ministrice finansija FBiH.\nTagovi: Fadil Novalić online suđenje respiratori\nNovalić se pere od afere „Respiratori“. Tvrdi da Vlada nema ništa s tim i ponovo optužio medije\nKako je Vlada FBiH raspodijelila novac za borbu protiv korone: Kupresu 700.000, Bihaću 234.000 KM...


Ubijen Šćepan Roganović u Herceg Novom: Izrešetan sa pet hitaca na stepeništu kod Kanli kule - Telegraf.rs\n13/02/20 | 10:33 ≫ 11:50\nPolicija je blokirala grad, za počiniocem se intenzivno traga\nNovljanin Šćepan Roganović (36), navodni član kavačkog klana, ubijen je danas oko 9 sati u Herceg Novom, saznaje TVCG. Prema pisanju medija, ubistvo se dogodilo na stepeništu koje od Kanli kule vodi ka gradu.\nNa njega je ispaljeno pet hitaca, prenosi Radio Jadran.\nIz OKC-a Uprave policije je potvrđeno da je u tom gradu jedna osoba ubijena, međutim nisu saopštili identitet žrtve.\nKako prenosi Radio Jadran policija je blokirala grad, veštači se mesto ubistva, za počiniocem se intenzivno traga, dok se iščekuje dolazak nadležnih pravosudnih organa. Saobraćaj se za sada odvija bez zastoja.\nUbijeni Šćepan Roganović Foto: Facebook\nKo je ubijeni Šćepan Roganović?\nŠćepan Roganović bio je stariji sin Nika Roganovića, koji je na Savini ubijen krajem jula 2017. Na njegovog mlađeg sina Duška, krajem aprila 2017. godine, izvršen je pokušaj ubistva, aktiviranjem eksplozivne naprave u autu u pokretu.\nNiko Roganović, otac ubijenog Šćepana Foto: MUP\nBomba je aktivirana u trenutku kad je vozilo prolazilo preko glavne Autobuske stanice, a Roganović je ostao bez obe noge. Krajem decembra 2018. u Beču je ubijen brat od strica Šćepana i Duška, Vladimir Roganović.\nVladimir Roganović ubijen je u Beču Foto: Facebook/Vladimir Roganovic\nZemunac doputovao iz Trebinja, pa umesto da bude u izolaciji, seo u auto i otišao u Mionicu\n13. februar 2020 | 11:54\nA jel on bitan? Za koga navija?\n13. februar 2020 | 11:36\nPodseća me na mog momka i naše bračne posete u ćumezu gde sam lagala da sam mu žena, imali su udoban krevet\n13. februar 2020 | 11:06\nFina neka familija.🤦♀\nTrener Denvera otkrio kako se Nikola Jokić ponaša u karantinu


6 VELIKIH BORBI KOJE SMO ISPRATILI U 2020.\nObjavljeno subota, 23 januar 2021 15:08\nSvetu ne može biti očiglednije da je 2020. godina jedna od najužasnijih godina od Drugog svetskog rata. Od rasplamsavanja pandemije koronavirusa i kolapsa zdravstvenih sistema čak i najrazvijenih zemalja, preko eksplozije državne represije i policijske brutalnosti, do ekonomske krize, koja po procenama čak i buržoaskih analitičara prevazilazi Veliku depresiju iz 1920-ih, donoseći sa sobom otkaze, beskućništvo, redove za hranu, propadanje malih privrednika, ali takođe i pobunu.\nSvet davno nije bio u ovakvoj turbulenciji. Skoro pa ne postoji deo sveta koji nije zabeležio intenziviranje klasne borbe i masovne mobilizacije protiv kapitalističkog sistema. I u Srbiji, kao jednoj od zemalja bivše Jugoslavije u kojima Crveni deluju, nakon katastrofalnog ophođenja državnog aparata prema pandemiji i dosad najmračnijih izbora od pada Miloševića, posle tri godine uzastopnih masovnih mobilizacija protiv režima, ove godine je zabeležena i policijska represija, propraćena infiltriranjem policijskih elemenata među demonstrante, kao i izuzetnom policijskom brutalnošću.\nKapitalizam je stigao do tačke gde mu oporavak neće doći lako. Pobunjene mase su svesne da ih je sistem izdao i žrtvovao na hramu profita. Kako je radnička borba uvek internacionalna i kako se sa kapitalizmom jedino može obračunati do kraja svetskom revolucijom, izdvojili smo šest velikih borbi širom sveta sa ciljem inspirisanja radničke klase Balkana i da bi predočili kakve borbe nas čekaju i ovde.\nU zemlji čija je vlada bila u stanju da sprovodi toliko brutalne mere štednje da se 2015. počelo gomilati smeće na ulicama, nimalo nas ne može iznenaditi ni potez vlade iz 2019. u kojoj je pokušala da sprovede još jednu nesvakidašnju meru koja je imala za cilj da oporezuje WhatsApp pozive. Ovakve bahate mere vlade u oba slučaja rezultovale su mobilizacijama. No, mobilizacija iz 2019. je izazvala masovni pokret koji je prema navodima medija brojao čak dva miliona ljudi i ne pokazuje znake smirivanja. Pokret se izborio za smanjenje plata političarima, ukidanje novih taksi u 2020, odvajanje 13,3 miliona dolara za pomoć siromašnima, kao i pad vlade. No, ove pobede nisu bile ni približno dovoljne da se kriza u kojoj se Liban našao razreši, te su mase, svesne toga, nastavile sa borbenim pokretom početkom 2020.\nPokret iz 2019, iako masovan, u mnogome je imao karnevalsku atmosferu. Usled nerešenih problema, kao što su krah libanske funte, nestanci struje i vode, rast cena osnovnih potrepština i nezaposlenosti, pokret je u januaru 2020. odjeknuo „nedeljama besa.“ Ove „nedelje besa” pratili su napadi na banke, kao simbole raspadajućeg libanskog kapitalizma. Računajući da se radi o napadima na svojinu koja je svetinja privatnicima i funkcionerima, vojska, a posebno policija, obrušile su se na protestante silnije nego u 2019. Još jedan odjek ovakve vrste protesta desio se u aprilu 2020.\nAli da su kapitalisti kratkovidi i potpuno nesposobni da dovedu društvo u stabilno stanje, pored užasne ekonomske i pandemijske situacije, potvrđeno je tragedijom koja se u potpunosti mogla izbeći. U Bejrutu 4. avgusta desila se eksplozija koja je prema navodima usmrtila preko 200 ljudi, povredila oko 5 000, dok je 300,000 njih učinila beskućnicima. Ekonomska šteta se procenjuje na 10-15 milijardi dolara. Eksplozija se čula čak i u Kipru koji se nalazi na oko 250 kilometara od Libana. Neobeleženi brod koji je nosio eksplozivne materije, ukrcan je još 2013. u Bejrutu i nakon toga je napušten. Te materije su premeštene u obližnji magacin i ostavljene da sede godinama u luci glavnog grada. Sve što je trebalo da se uradi kako bi se izbegla ova tragedija je premeštanje ovih materija na sigurnije mesto. Ali to košta... Kapitalističkim vladarima više znači uštedeti još koju funtu, nego životi običnih radnih ljudi. No, kad je već tako, mase koje su već navikle na borbu sa svojim vladarima nisu mogle ovaj incident ostaviti bez odgovora. Ova tragedija je rezultovala već trećom masovnom mobilizacijom u 2020. i još jednim rušenjem vlade. To jeste velika pobeda, ali ona neće značiti mnogo, dokle god sistem ostaje isti, to jest dokle god ekonomska moć vladajuća klase ostaje netaknuta.\nLiban je duboko podeljena zemlja. No, podele na religijskoj i političkoj osnovi su potpuno prevaziđene za vreme ovih protesta i vladajuća klasa nije uspela da razbije redove pobunjenih masa pokušavajući ih zavaditi po tim starim linijama. Demonstrantima je bila bitnija ona podela u kojoj je Liban jedna od zemalja sa najvećim brojem milijardera po glavi stanovnika. To je fundamentalna podela koja sprečava bilo kakav razvoj i oporavak libanskog društva. A gde raste broj milijardera, raste i broj grobara njihovog sistema, broj pripadnika radničke klase. Iako ona nije pokazala svoje organizovano lice na ovim protestima, na početku pokreta iz 2019. bilo je poziva na generalni štrajk. Opšteprihvaćena parola protesta „Svi, znači svi,“ koja aludira na potpuno menjanje establišmenta, kao i nazivanje svih ovih događaja „libanskom revolucijom“, zajedno sa ovim uzastopnim rušenjem vlada, govori o raspoloženju libanskih masa koje je na ispravnom putu ka promeni. Kada libanske mase naprave prekretnicu i budu organizovale borbu na klasnoj osnovi, Libanu će konačno biti pružena prilika da se oporavi.\nOno što je karakterisalo 2020, pored koronavirusa i ekonomske krize, jeste izuzetna policijska brutalnost brojnih državnih aparata sveta. Iz regije koja je često medijski zanemarena, osim u slučajevima potpunih katastrofa, Nigerija je postala druga zemlja podsaharske Afrike, zajedno sa Južnom Afrikom, koja uspeva da probije to medijskoi ignorisanje od strane „razvijenog“ sveta. Od viralnih snimaka iz Nigerije, preko uspona poznatih ličnosti nigerijskog porekla, do velikog protesta protiv policijske brutalnosti, praćenog heštegom #EndSARS koji je bio najaktuelniji na tviteru, Nigerija razbija sve iluzije o jednoj afričkoj zemlji isključenoj iz modernih tokova.\nNigerijska „anti-razbojnička“ jedinica, koja simptomatično za 2020. nosi ime SARS (Special Anti-Robbery Squad) raspolaže „sa ekskluzivnim pravom da privodi ili čak ubija bez obrazloženja”, te je „postala mnogo strašnija ljudima, nego oružani pljačkaši protiv kojih je uspostavljena da se bori. Ona iznuđuje, ubija i privodi, ne obazirući se na pravila i propise“. Pritisnute ekonomskom i pandemijskom krizom, koja još gore pogađa siromašne zemlje, bilo je samo pitanje vremena kada će ovakva jedinica dobiti odgovor za svoju brutalnost od strane nigerijskih masa, a posebno omladine.\nPošto je radnička klasa prethodnih meseci pokazivala spremnost na generalni štrajk povodom planiranih mera za povećanje cene goriva i struje, shvatajući ulazak radničke klase u političku arenu kao opasnost, vlada se odlučila na manevar kako bi pokušala da umiri mase momentalnim raspuštanjem SARS jedinice, uz obećanje da će pružiti odštetu žrtvama SARS-a, ali isto tako je odmah formirala i novu polijsku jedinicu SWAT.\nOvaj strah od masa, iskazan od strane vlade, kao i bezobrazna prozirnost njenog manevra, samo su ohrabrili omladinu da nastave sa borbom. Protest se nakon toga raširio na preko 20 gradova. Shvatajući da joj manevar nije uspeo, vladi je jedino preostalo da se okrene još tvrđoj represiji, te je na ulicu izvela i vojsku. Taj potez rezultovao je masakrom na naplatnoj rampi Leki, gde je prema navodima medija ubijeno 15 ljudi i preko 100 ljudi povređeno. „Bio je to dobro orkestriran napad. Prvo su ugašene sigurnosne kamere sat vremena ranije, te su se ugasila svetla i onda su vojnici otvorili vatru na mirne demonstrante,“ prenosi Ola Kazim. Ali ni taj potez nije prošao bez odgovora masa. Naplatna rampa na kojoj se desio masakr je nakon toga spaljena do temelja i napadana su mnoga mesta koja povezana sa vladom, ili pripadnicima vlade.\nNo, treba biti konstruktivno iskren u oceni ovog pokreta. Iako je omladina pokazala izuzetan heroizam u ovoj pobuni, masovna mobilizacija bez vođstva, bez konkretnog plana i bez strukturiranih metoda klasne, konkretno radničke borbe, morala je u jednom momentu splasnuti. Ali ne treba ni potcenjivati iznesene pobede, iako možda one nisu još opipljive. Za početak, sama mobilizacija i hrabrost su pobede za sebe. Velik je uspeh mobilizovati se protiv vlade i reći joj NE. Pored toga, ovo brutalno postupanje države rezultovalo je i negodovanjem među vojskom, pa čak i bratimljenjem sa protestantima među pojedinim vojnicima. Protest je takođe podržan od strane brojnih poznatih ličnosti Nigerije, što govori o širini i dubini ove pobune, kao i krize nigerijskog režima.\nKljučna stvar za dalje jačanje predstojećih borbi je povezivanje sa radničkom klasom. Radnički pokret i omladinski pokret možda su se ovoga puta mimoišli, ali računajući na činjenicu da su u oba ušla u političku arenu praktično mesec dana jedan za drugim, pitanje je vremena kada će zaključiti da su im interesi ne samo zajednički, nego neodvojivi. To daje dobre perspektive za predstojeći period klasne borbe u Nigeriji, a time i borbe za socijalizam.\nHaiti je zemlja, koja je nekad bila najbogatija kolonija Francuske i koja je naslednik slavne Haićanske revolucije iz 1791. u kojoj su Haićani osnovali prvu državu u istoriji koja je nastala iz pobune robova i koja je tada zvanično postala druga republika u zapadnoj hemisferi, nakon SAD. Iako formalno autonomna, imperijalističke sile ni na momenat nisu dozvolile da takav „bezobrazluk” jednog naroda prođe nekažnjeno. Pogođena decenijama reparacija nametnutih zbog revolucije, trgovačkim embargom, vojnom upravom od strane Ujedinjenih nacija, kao i užasnim zemljotresom iz 2010. i uraganom iz 2016, ostavljena bez ikakve perspektive oporavka, i dan danas, Haiti se smatra najsiromašnijom zemljom zapadne hemisfere.\nDa stvari budu gore, koliko god da je velika beda u jednoj državi, gde je kapitalizam tu je i korupcija. I pored toga što zemlja u mnogome zavisi od međunarodne pomoći, dokle god je kapitalizma, korupcija će uvek naći priliku da pokaže svoje ružno lice. U Haitiju čelo tog ružnog lica je Žovenel Mojz, predsednik države koji je „pobedio“ na izborima čija je izlaznost bila ispod mizernih 20%. Engels je govorio da izbori jesu merilo svesti radničke klase i radničkoj klasi Haitija nije bilo teško uvideti da na svojim izborima ona nema predstavnike svoje klase. Mojz je kompradorski vladar, koji je svoju poziciju iskoristio da pokrade milijarde pomoći koju je Haiti dobijao zbog svoje katastrofalne situacije, između ostalog proneverujući novac iz fonda Petrokariba, naftnog saveza koji je pokrenula Venecuela. Da stvar bude gora, zbog njegove uslužnosti imperijalizmu, u nekoliko navrata je pokušavao da ukine subvencije na gorivo i struju, na zahtev MMF-a.\nNi ovoga puta, Mojz nije izneverio očekivanja i iskoristio je priliku da pokrade i fondove namenjene za pomoć u borbi protiv pandemije koronavirusa. Takav potez, kao ni njegovu potezi ranije, nisu prolazili nekažnjeno od haićanskih masa. Protesti iz 2020. samo su nastavak pokreta koji je nastao 2018. i 2019, koji je beležio i do 5,5 miliona učesnika i koji je ispraćen generalnim štrajkom. No, iako pređašnji protesti jesu beležili policijsku brutalnost koja je rezultovala i ubistvom demonstranta, ovog puta je situacija mnogo mračnija. Mojz nije izgubio samo poverenje masa, nego je izgubio i poverenje institucija poput sudova, Katoličke crkve, čak i policije, između ostalog zbog raspuštanja parlamenta na početku 2020. godine. Rezultat toga je da se Mojz mogao okrenuti jedino mafijašima kojima sada već otvoreno služi. Ove proteste beleže brutalna ubistva u radničkim i siromašnim kvartovima od strane kriminalnih elemenata, kao odgovor čak i na najumerenije kritike režima.\nNo radnička klasa Haitija, pored svoje slavne revolucionarne istorije, ima vrlo značajne saveznike, a to su radničke klase drugih zemalja Srednje i Južne Amerike (i celog sveta), koje takođe dele istoriju borbe protiv imperijalizma, a mnoge od njih su učestvovale i u borbi za socijalizam. Štaviše, rušenje haićanskog diktatora Duvalijera krajem osamdesetih i pobeda radikalnog sveštenika Aristida početkom devedesetih, inspirisalo je kasnije revolucionarne događaje u Venecueli, dok je Haitiju Kuba odmah preko puta. Socijalističke tendencije haićanske radničke klase možemo videti i po bliskosti sa baš te dve zemlje. Haićanske mase ne samo da su zahvalne za nesebičnu pomoć koje su ove dve države pružale, nego su otvoreno stale u njihovu odbranu masovnom mobilizacijom kada je Mojzov režim zategao odnose sa njima. Imajući u vidu da se situacija uopšte ne popravlja za radničku klasu i siromašne slojeve Haitija i pored međunarodne pomoći, nego država propada u bezdan, stanovnici ove zemlje nemaju kud, nego da se okrenu revolucionarnim korenima svojih predaka, naprave potpun zaokret ka socijalizmu i odatle dodatno učvrste odnose sa socijalistički nastrojenim državama Srednje i Južne Amerike, otvarajući put ka američkoj i svetskoj socijalističkoj revoluciji.\nIndija je ušla u 2020. sa generalnim štrajkom koji sada već tradicionalno beleži masovan odaziv. Radnici i poljoprivrednici su ustali protiv Modijevog režima, tražeći povećanje minimalca, zaustavljanje privatizacije, povećanje cena useva, kao i ukidanje poljoprivrednih dugova. Ono što predstavlja kvalitativni iskorak u ovom štrajku je prevazilaženje samo ekonomskih zahteva i njihovo širenje i na političke, kao što je povlačenje novog represivnog zakona o državljanstvu.\n„U decembru , Modijev režim je usvojio nov zakon o državljanstvu u parlamentu, koji je započeo proces registrovanja 1,3 milijardi indijskih građana od nule i kojim bi, ako im se ne uspe dokazati njihovo državljanstvo, oni postali ilegalni državljani, te bili poslati u specijalne pritvorne centre” – navodi Adam Pal. Ovaj zakon je ciljao primarno muslimansku manjinu u Indiji, ali je rezultovao u milionima privođenja nezavisno od religije, pošto većina siromašnih u Indiji ne poseduje službene dokumente. Takođe, strahuje se da bi se ovaj zakon mogao zloupotrebiti protiv političkih protivnika režima.\nJoš jedan masovni protest koji je obeležio 2020. je protest povodom dolaska Trampa u posetu u februaru i koji je rezultovao u desetinama ubistava od strane snaga reda. Takođe, periodični masovni štrajkovi ponavljani su širom Indije 22. maja, 3. jula i 9. avgusta.\nDa bi potvrdili svoju potpuno reakcionarnu ulogu zaštitnika kapitalističke klase i neprijatelja radnih ljudi, premijer Indije Narendra Modi i parlament su krajem septembra doneli tri štetna poljoprivredna zakona, i pored činjenice da je među poljoprivrednicima stopa samoubistava porasla usled sve većih dugova i težeg života. Raspadajući indijski kapitalizam beležio je pad BDP-a od aprila do juna koji je iznosio 23,9%, što je jedan od najvećih padova među većim ekonomijama sveta, te mu je ova ljudska žrtva u računici sekundarna. Ovi zakoni predstavljaju potez koji otvara prostor dodatnoj monopolizaciji poljoprivrede od strane krupnog kapitala, uništavajući u procesu i parazitske posrednike, ali i učvršćavajući kontrolu krupnog kapitala nad malim zemljoposednicima i zemljoradnicima.\nIako protesti poljoprivrednika nisu retka pojava, protesti povodom ovih zakona predstavljaju prekretnicu u pokretu, što kvantitativno, to i kvalitativno. Njihov način borbe je u potpunosti usmeren protiv kapitalizma koji ih ugnjetava. Poljoprivrednici su blokirali pruge, puteve, okupirali fabrike, zgrade, silose, elektrane, benzinske pumpe i naplatne rampe koje drže velike korporacije i time im udarili direktno na džep.\nKulminacija ove borbe desila se pozivom na blokadu Delhija 26. novembra, što se za poljoprivrednike predstavljalo štrajk neodređenog trajanja, dok se za radničku klasu pretvorilo u jednodnevni generalni štrajk. Svi izlazi iz grada su bili blokirani i represija od strane policije i paravojski podsećala je na „zatvor na otvorenom.“ Praktično ne postoji sektor koji nije bio uključen u borbu – saobraćaj, bankarski sektor, javni sektor, telekomunikacije, rudarstvo, odbrana, komunalne službe, itd. Nikakva količina policijske represije nije mogla da zaustavi radnike i seljake da iskažu svoju snagu i pokažu da nijedan deo društva nije u pokretu bez njihove dozvole. Ovo iskazivanje snage radnih masa pokazuje u kojem smeru je krenulo indijsko društvo.\nOvaj poslednji događaj predstavlja već peti generalni štrajk od dolaska Modija na vlast. Pobunjene mase su potpuno izgubile poverenje u uljuljkane partije među kojima je teško naći suštinsku razliku, nazivale one sebe konzervativnim, liberalnim, ili čak levičarskim. No, treba biti iskren ovde. Iako je ovo poklapanje seljačkog i radničkog pokreta velik korak napred, poljoprivrednici su trenutno progresivniji i borbeniji sloj ugnjetenih. Oni nastavljaju sa štrajkom neodređenog trajanja i pokazuju put borbe radničkoj klasi koji će naterati Modija da poklekne. Povremeni jednodnevni generalni štrajkovi definitivno iskazuju moć radničke klase Indije, ali nisu dovoljan pritisak na režim da bi ga naterao na ustupke. Objedinjavanje borbe poljoprivrednika i radnika u generalni štrajk neodređenog trajanja je jedini pun napred za radne ljude Indije.\nOno što je počelo kao protest protiv povećanja cena goriva, pretvorilo se u Krvavi novembar 2019. u kojem su poginule stotine pripadnika omladine. Iranski režim, koji je već u nezahvalnom položaju zbog sankcija i izolacije, mogao je jedino nastaviti hraniti svoju pohlepu krvlju omladine i dodatnim ceđenjem radničke klase. Nakon nekoliko nedelja uličnih sukoba, u arenu je ušla organizovana radnička klasa. Kave Čai Či je u članku iz decembra dobro predvideo šta će uslediti rečima „Ono čemu svedočimo je iskra enormnog besa i frustracije koji leže ispod površine društva, čekajući da izbije.“\nU Iranu, 2020. godina je počela sa incidentom koji je zapravo uspeo da vrlo kratkotrajno konsoliduje režim, kada je 3. januara ubijen iranski general Kasem Sulejmani u koordinisanoj NATO akciji. U jeku napada imperijalizma, ljudima se skrenula pažnja sa unutrašnjeg neprijatelja, tj. režima Islamske republike, na spoljašnjeg u vidu NATO agresora. Ali da je iranski režim u velikom rasulu govori i tragičan slučaj neplaniranog obaranja ukrajinskog putničkog aviona u kojem je poginulo 176 putnika, većinom iranskog porekla, mnogi od kojih su bili studenti koji su studirali u inostranstvu. Režim je prvo negirao odgovornost za incident, da bi je ubrzo priznao. Ovo je rezultovalo radikalnim protestima među kojima se mogao čuti čak i slogan „Smrt diktatoru!“, aludirajući na vrhovnog vođu Alija Hamneja. Izjava studenata Univerziteta Amir Kabir savršeno je sumirala raspoloženje iranskih masa, predskazujući borbe koje čekaju Iran:\n„Poslednjih godina, prisustvo SAD na Bliskom Istoku izazvalo je samo haos i nestabilnost. Naša pozicija povodom ove ugrožavajuće sile određena je već ranije. Ali, u isto vreme, vrlo smo svesni da avanturizam SAD u regionu ne sme biti izgovor za unutrašnje ugnjetavanje. Ako je „nacionalna sigurnost“ postala poštapalica ovih dana, vreme je da se zapitamo za koje grupe, klase i slojeve društva je ta sigurnost?“\nIranski režim je takođe bio među prvima u žiži javnosti povodom pandemije koronavirusa, ne samo po pitanju užasne zdravstvene situacije, nego i po tome što je režim sakrivao ozbiljnost situacije. Ovi događaji pripremali su teren za novu društvenu eksploziju koja je izazvala talas radikalnih štrajkova.\nFoto: Mohammad Ahangar\nRadnici plantaža šećerne trske koje pripadaju kompaniji Haft Tape koja je privatizovana 2015. i koja zapošljava preko 4 000 radnika, krenuli su u štrajk 14. juna. Njihovi štrajkovi su izuzetno militantnog karaktera. Radnici nisu tražili samo neisplaćenje plate i uplaćivanje troškova osiguranja, nego su krenuli daleko ofanzivnije, tražeći privođenje trenutnog vlasnika Omida Asadbejgija, i još radikalnije od toga, renacionalizaciju kompanije i njeno stavljanje pod radničku kontrolu. Strahujući od ove militantnosti, radnici su naterali režim da obeća ustupke, ali ih on na kraju nije sproveo. Kao odgovor na to, radnici Haft Tapea su radikalizovali svoje zahteve, šireći ih na ponovno zapošljavanje svih radnika koji su otpušteni zbog svoje borbe, kao i njihovo isplaćivanje za vreme privođenja i isključivanja sa posla; prepoznavanje nezavisnih radničkih organizacija od strane vlade; prepoznavanje prava na štrajk i protest; biranje nezavisnih radničkih kontrolora bezbednosti i zdravstva na radnom mestu; isključivanje prethodnog menadžmenta, te mogućnost prihvatanja novog menadžmenta samo uz dozvolu radnika, ostajući uz to i na zahtevu za radničkom kontrolom.\nŠtrajk i radikalnost radnika Haft Tapea samo je bila inicijalna kapisla koja je zapalila bure baruta. U Iranu u avgustu su zabeleženi 331 štrajk i demonstracija, koji su zahvatili sve sektore, uključujući sektor nafte i gasa, poljoprivredu, zdravstvo, obrazovanje, studente itd. Radnici sektora nafte i gasa okupili su se oko zajedničkih zahteva i u na vrhuncu u septembru i oktobru beležili su 25,000 štrajkača širom zemlje. Oni su gazdama i vlastima dali jasno do znanja da su svesni svoje snage u vidu parole „Ako ne radimo, profita biti neće!“. Štrajkači su se povezali sa Sindikatom mašinskih metalaca i sa njima pokrenuli kampanju #NeGladi. Režim se toliko uplašio ovog štrajka, da im je 13. septembra obećao znatno veće plate, obnovu osiguranja, kao i isplatu neisplaćenih plata, nadajući se da će to rezultovati njihovom smirivanju. Ovaj strah režima ne samo da nije smirio radnike, nego ih je ohrabrio da nastave sa borbom. I kod njih se dao primetiti rast samopouzdanja izjavom „ne samo da smo [ovim obećanjima] dobili svoja prava, nego smo upoznali iranski narod sa rečju 'štrajk'.“ Kako ova obećanja nisu bila ispunjena, sa štrajkovima se nastavljalo do kraja godine. U oktobru su im se u štrajku pridružili i radnici železnica, zahtevajući njihovu renacionalizaciju i ugovore za stalno.\nOvo je najveći koordinisani štrajk od nastanka Islamske republike. Rohanijeva vlada se istovremeno suočava sa pandemijskom krizom, inflacijom, imperijalističkim pritiscima u vidu sankcija i pretnji ratom, a sada i sa ogromnim pritiskom organizovane radničke klase. Bitno je istaći činjenicu da je iranska ekonomija velikim delom u državnom vlasništvu, te usled užasnog vođenja od strane kapitalistički orijentisanih direktora, kao i potpunog neuspeha privatizacije, zahtev za radničkom kontrolom nad proizvodnjom je zapravo prirodan sledeći korak za oporavak iranske radničke klase. Računajući na izolovanost Irana, ali i antiimperijalistički refleks iranskog naroda koji bi sprečavao uticaj stranog remetilačkog faktora, iranskom kapitalizmu će biti izuzetno teško da izađe iz ove krize u koju je upao. Formiranje revolucionarne radničke partije moglo bi da osigura najefikasniju mobilizaciju radničke klase sa ciljem preuzimanja ključnih delova ekonomije u njene ruke i uspostavljanje puta ka socijalizmu u Iranu i na celom Bliskom Istoku.\nFoto: AP Photo - Ross D. Franklin\nIako najbogatija zemlja na svetu, SAD ima jedan od najgorih zdravstvenih sistema među razvijenim zemljama, često čak gori i od onih manje razvijenih zemalja koje su imale sreću da su kroz socijalizam uvele potpuno javno finansirano zdravstvo. Američko zdravstvo čvrsto je umreženo sa privatnim osiguravajućim kućama koje gomilaju ogroman profit, čak i kada samo delimično pokrivaju zdravstvene potrebe osiguranika. Ko je nezaposlen, nema zdravstveno osiguranje, a nekad to osiguranje toliko malo pokriva da osiguranici svejedno moraju dodatno platiti zdravstvene usluge. Ljudi se čak često boje otići kod doktora, u strahu od dugova, ili još gore bankrota i beskućništva. Nije nimalo iznenađujuće da je ovakav zdravstveni sistem užasno dočekao pandemiju koronavirusa, i pored činjenice da se radi o najbogatijoj zemlji sveta.\nKao i u drugim zemljama, obračun sa pandemijom pokrenuli su radnici pomoću štrajkova i pretnji štrajkovima, i to uprkos činjenici da 94% privatnog sektora nije sindikalno organizovano. Sindikat Ujedinjenih automobilskih radnika obustavio je proizvodnju u GM-u, Fordu i Fijat-Krajsleru, dok su radnici Honde zaustavili proizvodnju bez sindikata. Vozači autobusa u Detroitu odbijali su da prevoze dok se nisu obezbedile zaštitne mere za njih. U Njujorku škole su se zatvorile pod pritiskom radikalnijih članova prosvetnog sindikata. U mnogim slučajevima, kao u Amazonu, Dominosu, Mekdonaldsu, klanicama i javnoj čistoći, radnici su odbili da se vrate na posao sve dok se ne sprovedu zaštitne mere kada su se pojavili potvrđeni slučajevi koronavirusa među kolegama.\nPored užasnog zdravstva, SAD su ozloglašene i po izuzetnom sistemskom rasizmu, iako su pravno gledano promenile svoje rasističke manire iz pređašnjeg perioda. Manjinske grupe nebelačke populacije namerno se supereksploatišu zbog svoje boje kože ili porekla od strane kapitalističkog sistema, te su bile na posebnom udaru pandemije, i zbog toga su crnci prema analizi 38 država umirali duplo više nego belci, dok je ta šansa u nekim državama bila čak sedam puta veća. Slična situacija je bila sa potpunim nedostatkom mera na mestima gde se nalazila migrantska radna snaga. Još gora je činjenica da su mere štednje, koje su postale redovno stanje u kapitalizmu, primarno pogađale već osiromašene slojeve, te je u ovom slučaju to rezultovalo u zatvaranju bolnica koje su primarno lečile baš te najsiromašnije slojeve.\nDa stvari budu gore, grupe belih srednjeklasnih, kao i deklasiranih desničarskih manijaka organizovale su se u blokade puteva, pa čak i bolnica, da bi na silu otvorili ekonomiju, neverujući u postojanje i ozbiljnost pandemije. Oni su se organizovali na poziv Trampa i ljudi oko njega, neretko na takve blokade dolazeći naoružani.\nAko sagledamo ovo sve zajedno sa činjenicom da se rutinsko ubijanje pripadnika crnačke populacije od strane policije i rasista ne samo nastavilo, nego štaviše i intenziviralo u toku pandemije, ono što se desilo sledeće, koliko god bilo bez presedana, marksistima nije moglo doći kao iznenađenje. Internet je preplavio snimak policajca koji kleči na vratu čoveka, naravno crne kože, koji viče da ne može da diše, sve dok policajac ostaje potpuno hladan na njegove molbe za milost i njegovo strahovanje da će da umre. Kada je Džordž Flojd ostao bez svesti, prolaznici su vrištali na policajce da će da ga ubiju, ali policija je nastavila da samo radi svoj posao. Džordž Flojd je postao simbol svih potlačenih, dok je policija iskazala svoju jasnu društvenu ulogu, a to je održanje rasizma i terorisanje populacije zarad očuvanja okova kapitalističkog društva. Ubistvo Džordža Flojda je bila slučajnost koja je ispoljila nužnost u vidu onoga što se desilo nakon toga.\nOno što je počelo kao protest povodom policijske brutalnosti u Mineapolisu, ubrzo je preraslo u opšteameričku pobunu koja je trajala mesecima. Svima je već bilo dosta. I previše... Štaviše, rasističko iživljavanje policije se Amerikancima toliko zgadilo, da ne samo što je prema iztraživanjima čak 74% ispitanika podržavalo proteste, nego je prema drugom istraživanju čak 54% ispitanika opravdalo paljenje policijske stanice u Mineapolisu, gradu u kom se desilo to ubistvo. Kako je Martin Luter King rekao „Neredi su glas onih koji se ne čuju,“ i svima je bilo jasno da je došlo krajnje vreme da ih čujemo, da razumemo njihov bes, da ih podržimo i da im se pridružimo u borbi za jednakost.\nDaleko od nekakve parade nasilja, demonstranti su pokazivali izuzetnu solidarnost. Mnogi su čak sprečavali nasilje raznoraznih policijskih i desničarskih provokatora, znajući da će to samo dati izgovor policiji za još veće iživljavanje i umanjivati legitimitet protestu. Ljudi su delili zaštitne maske i sredstva za dezinfekciju, kako bi smanjili šansu za zarazu koronavirusom. Prevoznici autobusa odbijali su da prevoze privedene demonstrante. Lučki radnici širom SAD obustavili su rad na 8 minuta i 46 sekundi, koliko je Džordž Flojd bio pod kolenom policajca Šovina, zahtevajući „kraj belačkom rasizmu, policijskom teroru i prekid planova za privatizaciju luke Ouklend, koja bi oduzela posao posebno afroameričkom delu radničke klase.” Demonstranti su bili različitog porekla i to bratstvo se videlo i na primeru kada su muslimani, koji su i sami često žrtve diskriminacije, pravili pauzu za molitvu, a onda ih protestanti okružili da ih zaštite od potencijalnih napada policije. Solidarnost pobunjenih nisu mogli razbiti ni palice, ni suzavac, ni privođenja, ni policijski časovi, niti Nacionalna garda.\nPolicija je i pored sopstvene „greške“ (njeni pripadnici često ni ne vide grešku, nego čak izigravaju žrtve) pokazala izuzetnu brutalnost, pogotovo prema crnim demonstrantima, ali nije prezala ni od ižljivljavanja nad penzionerima, invalidima, čak ni od ispucavanja kanistera suzavca ili gumenih metaka na protestante sa decom. Bilo je i slučajeva nestanaka i ubistava istaknutih aktivista, što nije nikakva novost, nego se zapravo dešava već neko vreme.\nPrethodna godina je u potpunosti pokazala reakcionarnu ulogu policije kao neprijatelja radničke klase i svih ugnjetenih. Treba se samo setiti da su u američkom crnačkom pokretu iz 60-ih sistematski ubijane brojne crnačke vođe, uključujući Martina Lutera Kinga, Malkolm Iksa i Freda Hemptona. Usled sve veće opasnosti od policije, u Mineapolisu i drugde su osnovane narodne milicije, sa ciljem samozaštite. Ovo je zapravo revolucionaran potez, jer postaje očigledno da nas kapitalistički sistem ne brani, nego nas ugrožava i da jedino možemo računati jedni na druge u odbrani od njega. Takođe, opšteprihvaćen je zahtev za smanjivanje budžeta za policiju.\nKako je Malkolm Iks rekao „Ne možeš imati kapitalizam, bez rasizma.“ Ta rečenica je bila glavni trn u oku američkog establišmenta, zbog koje je na kraju ubijen. Ali iako protestanti nisu koristili klasične metode organizovane klasne borbe, njihova pobuna je klasno motivisana, računajući na gore navedene muke radničke klase nebelih ljudi. Nije slučajnost da je pored zapaljene policijske stanice bilo i napada na brojne simbole kapitalizma i klasnog društva kao što su zgrada CNN-a, Bela Kuća, te brojni spomenici iz perioda robovlasništva.\nPut napred do konačne pobede\nSAD je najbogatija zemlja na svetu i predstavlja srce kapitalističkog sistema. Sve što se desi u Sjedinjenim Američkim Državama, ima globalne implikacije koje odjekuju celom planetom. Protesti za jednakost i protiv rasizma su se preslikali ne samo u zemljama sa crnačkom manjinom, kao što su Ujedinjeno Kraljevstvo, Francuska, Holandija, nego su imali odjek i na crnačku populaciju u državama gde su crnci većina, kao što su Nigerija i Haiti, ali i na svaku državu u kojoj se protestovalo protiv policijske brutalnosti u 2020. A takvih je bilo mnogo. Ovo širenje protesta, i toliko veliki broj borbi u različitim državama da ih ne možemo sve ni nabrojati, govori najbitniju stvar. Ulazimo u period revolucionarnih previranja. Svaka ova borba je borba svih nas protiv sistema koji nam ne pruža više ništa osim bolesti, siromaštva, patnje i represije. Postoji samo jedan način da se ovaj bolesni istrajali sistem baci na smetlište istorije i da se uspostavi društvo koje kroz takve patnje više neće nikad prolaziti. Ovaj tekst sumiraćemo rečima crnačkog marksiste Freda Hemptona, koji je takođe mučki ubijen od strane policije kada je imao svega 21 godinu, zato što je znao gde leži konačna pobeda svih ugnjetenih i poraz ovog trulog sistema:\n„Nećemo se boriti protiv rasizma rasizmom, nego ćemo se boriti protiv njega solidarnošću. Nećemo se boriti protiv kapitalizma sa crnačkim kapitalizmom, nego ćemo se boriti protiv njega socijalizmom ... Borićemo se [protiv reakcije] tako što ćemo se mi svi ljudi skupiti zajedno i izvesti internacionalnu proletersku revoluciju.“


Ako koristite OVAJ ZNAK dok se dopisujete sa nekim, to i nije baš dobro, a evo šta nauka kaže - Žena.rs\nKada se dopisujete neobavezno sa nekim preko društvenih mreža i ta osoba konstantno na kraju rečenice stvalja tačku, to nam pokazuje da osoba ima živaca, poštuje gramatiku ili da želi da prekine razgovor...\nPiše: I.I.D. 24.01.2022. 12:56\nEvo nekih primera poruka koje se završavaju tačkom: -"Dobro jutro" -"Dobro jutro." -"Hoćemo da se vidimo kasnije?" -"Imam neke obaveze, ne mogu."\nKada vidite ovakve poruke, često pomislite: "Jasno je da nema obaveze i da jednostavno ne želi da se vidi sa mnom".\nA onda se u ovo umešala nauka i hajde da vidimo šta ona kaže za one osobe koje stavljaju tačku na kraju poruka.\nPrema studiji Univerziteta Bingamton, tačka na kraju poruke je iracionalna. Primalac takve poruke takođe doživljava kao neistinite.\n"Radujem se što ću te videti večeras". Ali, niko se nikada nije radovao tako što je stavio tačku na kraju. Uvek se radujemo uzvicima ili emodžijima.\nInače, uzvičnici poruke čine srdačnijim i dubljim. Tačka na kraju poruke je - i sada je naučno dokazano - ista za psihotične ljude ili očeve koji prave prve korake sa tehnologijom i pametnim telefonima.\nPrema rečima rukovodioca istraživanja Selije Klin, sve ovo nastaje zbog naše potrebe da razlikujemo ton kojim nam se neko obraća kada nam piše poruku.\nKada pričaju, ljudi lako prenose društvene i emocionalne informacije kroz pogled, izraze lica, ton glasa, pauze, itd. Ljudi očigledno ne mogu da koriste ove mehanizme kada šalju poruke. Zato ima smisla da se tekstualne poruke zasnivaju na onome što imaju na raspolaganju: emotikonima, namernim pravopisnim greškama koje oponašaju glasove govora i interpunkciji.\nI za kraj, ne stavljajte tačku ako stvarno tako ne mislite, setite se samo početka teksta.


Sačuvajmo naše industrijsko nasleđe / 2017 / Naslovna - Noć muzeja\nNoć muzeja, 20. maj 2017. od 17:00 do 01:00\nSačuvajmo naše industrijsko nasleđe\nHrabro prihvatimo izazove koje sa sobom nosi novo doba\nProgram obuhvata obilazak muzeja kao i Dan otvorenih vrata štamparije Rotografika.\n-Razgledanje grafičkog muzeja štamparije Rotografika, upoznavanje sa: drvenim slovima, olovnim slovima, tehnici rada slovoslagaćih mašina (Linotype i Monotype slovoslagaćih mašina), tehnici izrade klišea od cinka, tj. upoznavanje sa izradom štamparske forme koja je bila u štamparijama u funkciji sve do 90-tih godina prošlog veka tj. do pojave PC računara i prelaska na elektronsku izradu štamparske forme,\n-Upoznavanje sa štamparskom mašinom ,,Haidelberg“ za tzv. tipoštampu, štamparskom mašinom za izradu kartonskioh železničkih karata za putnički saobraćaj, kao i alatima i mašinama za doradu knjiga (knjigovezačkih alata). Neke mašine i alati su stari više od 100 godina,\n-Obilazak sadašnje proizvodnje, jedne savremeno organizovane štamparije sa stručnim vodičima (grafičkim inžinjerima) i upoznavanje sa najnovijom tehnologijom u grafičkoj industriji u oblasti izrade knjiga, časopisa i leafleta.\nRotografika Segedinski put 72\nŠtamparsko preduzeće ,,Rotografika“ d.o.o., sa sedištem u Subotici, Segedinski put 72, egzisatira na ovim prostorima 95 godina. Početak organizovanog rada štamparije počinje 13. novembra 1920. godine, kada je tadašnja Direkcija državnih železnica kupila privatnu štampariju i osposobila je za potrebe štampanja: voznih krata, železničkih obrazaca i redova vožnje za potrebe tadašnje nam države – Jugoslavije.\nDanas, Rotografika predstavlja najveću štampariju u regionu.\nU cilju da sačuva svoje industrijsko nasleđe, današnji menadžment štamparije Rotografika se dodatno angažuje i u prostorijama štamparije pravi stalnu postavku slova (drvenih i olovnih), alata i mašina (slovoslagaćih, štamparskih i knjigovezačkih) od kojih su neke starije i više od 100 godina i koje su do sada ljubomorno čuvane, pošto su generacije grafičara na njima ostvarivali svoju egzistenciju, a ujedno bilI i sentimentalno vezani za iste.\ntelefon: 063/530 - 635 e-mail: office@rotografika.rs website: http://www.rotografika.rs/\nLične revolucije Fondacija za omladinsku kulturu i stvaralaštvo "Danilo Kiš" Subotica\n26. godišnja izložba radova učenika škole Škola za likovnu i vizuelnu umetnost “deMEDICI”\nStalna postavka slika i predmeta od slame Gerontološki centar\nNa gradilištu, ponovo: umetnička akcija Fakultet tehničkih nauka, Departman za arhitekturu i urbanizam\nIzložba minijaturnih železnica Free time rail Subotica\nVI umjetnička kolonija „Stipan Šabić” 2016. Hrvatska likovna udruga „CroArt“ Subotica\nImola - dečja lutkarska opera Imola\nKaleidoskop – video projekcija Međuopštinski zavod za zaštitu SKS\nIzložba Galerija dr Vinko Perčić\nProstor prošlosti Srpski kulturni centar „Sveti Sava“\nPoetska fantastika Café Grunf\n„Bunjevačke sobe" HKC Bunjevačko kolo\nRaspoznaja vrednosti prirodnog materijala VMF\nSimboli Subotice - značajne građevine našeg grada Udruženje „Lusa“\nXIV Noć muzeja će se održati 20. maja 2017. godine u 44 grada i mesta u Srbiji, kada će posetioci biti u prilici da prošetaju muzejima, galerijama i institucijama kulture i uživaju u premijernim izložbama i sadržajima osmišljenim samo za tu noć.\nOd 17 časova pa sve do 1 iza ponoći iste večeri, pored Srbije, šetaće posetioci u 120 gradova, 30 država i 3.000 muzeja u okviru Evropske Noći muzeja. Srbija će sa 250 raznolikih dešavanja u 152 kulturne ustanove dati nemerljiv doprinos Noći muzeja sa bogatim programima u Beogradu, Novom Sadu, Nišu, Čačku, Senjskom Rudniku, Bačkoj Palanci, Velikom Gradištu, Dimitrovgradu, Somboru, Kosovskoj Mitrovici, Jagodini, Leskovcu...\nTradicionalno, Beograd će u Noći muzeja ponuditi najbogatiji sadržaj, na 67 lokacija, od čega čak 12 premijernih i ukupno 136 dešavanja.\nŠta će glumci, pisci, sportisti, umetnici i d... Četvrtak, 18. maj 2017.\nServisne informacije 14. Noći muzeja u Beogradu Sreda, 17. maj 2017.\nThe International Belgrade Singers Subota, 13. maj 2017.\nŠetnja solidarnim beogradom za najbrže Četvrtak, 11. maj 2017.


eKapija | Većina hotela u Herceg Novom zatvorena - Hotelijeri se prvim gostima nadaju tek u julu\nIzvor: Radio Jadran | Ponedjeljak, 06.04.2020.| 12:52\nVećina hotela u Herceg Novom zatvorena - Hotelijeri se prvim gostima nadaju tek u julu\nVećina hotelskih objekata u Herceg Novom i dalje je "pod ključem" usljed aktuelne epidemiološke situacije, a dio hotelijera sa kojima je Radio Jadran uspio da stupi u kontakt i dalje nema preciznu ideju i plan što im je i kako činiti ovog ljeta. Zajednička je ocjena da je predsezonski period propao, ali tu je i nada da bi se makar tokom jula ili avgusta, ipak, moglo nešto "izvući" od turističkog kolača.\nU kompaniji Lazure Hotel & Marina u Meljinama broj aktivno angažovanih sveli su na minimum, ostali rade od kuće. Sačuvali su tako svih 55 radnika, koji su bili uposleni i tokom zime. Menadžment obavlja administrativne pripreme za predstojeću sezonu, gradi se depedans, kaže izvršna direktorka kompanije Anna Martynova:\n- Građevinski radovi na depadansu hotela su u toku, uz poštovanje svih mjera NKT. Radovi idu sporije nego što je bilo planirano, broj radnika je manji nego obično, ali to neće uticati na otvaranje u aprilu 2021, jer će zgrada svakako biti gotova do kraja godine - uvjerava Martynova.\nKako kaže Martynova, rade na predotvaranju nove zgrade hotela i to ih nadahnjuje i pomaže svima da razmišljaju o budućnosti i koriste ovu "pauzu" za još bolju pripremu sezone 2020. i 2021.\nU hotelu je trenutno angažovano samo nekoliko zaposlenih koji ga održavaju, uz službu obezbjeđenja:\n- Manadžment većinom radi od kuće, svaki dan smo na vezi i radimo svi svoj dio za sezonu: pripremamo nove menije, ažuriramo naše operativne dokumente, poboljšavamo procedure, vodimo intervjue sa novim kandidatima, ažuriramo veb stranicu i brošure i naravno aktivno kontaktiramo sa gostima i klijentima koji su planirali da borave kod nas tokom narednih mjeseci - navodi Martynova.\nKompanija Hunguest hotel Sun resort zatvorila je hotel na Toploj krajem oktobra prošle godine. Plan je bio da se hotel ponovo aktivira u prvoj polovini aprila, međutim, od toga se definitvno odustalo. Menadžment se još uvijek nije odredio o funkcionisanju tokom ove sezone, iako su i sa dijelom sezonskih radnika načelno postignuti dogovori oko angažovanja, kaže nam direktor ugostiteljstva, Nenad Bukejlović:\n- Još uvijek čekam zvaničan stav menadžmenta, pa u ovom trenutku ne mogu reći ništa precizno. Jasno je da u maju i junu nećemo imati gostiju, za dalje ne znam. Stalnih 40 radnika trenutno nije angažovano i primaju 70% plate. Mi smo od zatvaranja modernizovali sistem za grijanje vode, ovih dana trebalo je da počne sređivanje objekta, ali to je sve sada na čekanju. U planu nam je bilo i angažovanje oko 160 sezonskih radnika, mahom učenika JUSMŠ Ivan Goran Kovačić, međutim i to je neizvjesno - kaže nam Bukejlović.\nZa kompaniju Carine, koja u Bijeloj ima tri hotela, ovo je trebalo da bude možda i najbolja sezona do sada, s obzirom da je novi hotel Kumbor trebalo da posluje po standardima španskog hotelskog giganta Iberostara, uz angažovanje sezonske radne snage sa Filipina.\n- Svi smo svjesni situacije koja je takva kakva jeste u cijelom svijetu. To više ništa ne zavisi od nas, kad će ovo sve proći ne znamo. Sigurno je da niko od turista neće brzo doći. April i maj su "izgubljeni" i vrlo je upitno da li će ove sezone biti uopšte i koliko gostiju. Ne može niko ništa da planira. Rano je govoriti i o finansijkom aspektu i procjeni "štete". Ipak, Carine nijesu otpuštale radnike, broj stalnih radnika i dalje je oko stotinu, a zarade nijesmo smanjivali - kaže vlasnik Čedo Popović.\nNovonastoj situaciji prilagodili su se i Lighthouse i Institut Igalo koji su ustupili svoje kapacitete za karantin, ali kada se oni ovih ugase, dezinfikuju, niko ne zna do kada će opet doći turisti i pacijenti na rehabilitaciju.\nNeki od ugostitelja i zakupaca kupališta, takođe se nadaju da će od ove sezone uspjeti makar nešto da iskoriste. Još nemaju jasnu sliku kada bi mogli otvoriti objekte, da li će biti tendera za zakupe kupališta, kao ni da li će i kako uspjeti da obezbijede radnu snagu. Sve i da se epidemiološka situacija stabilizuje, pitanje je hoće li se iko usuditi da otputuje bilo gdje, odnosno dođe na ljetovanje.\nLaLazure Hotel i Marina\nJUSMŠ Ivan Goran Kovačić


TIKVICE ODRŽAVAJU VITKU LINIJU, POBOLJŠAVAJU KONCENTRACIJU, SMIRUJU NERVE | Magično bilje\n16.07.2018\t| AKTUELNO | Pregleda: 343\t| Autor: Magično bilje | 0\nMogu se jesti i sirove i kuvane, poboljšavaju probavu, štite od karcinoma, semenke snižavaju visok pritisak\nHranljive tikvice blagotvorno deluju i na probavu, oslobađajući telo viška vode i štetnih materija. Iako imaju manje vode od krastavca, sadrže više vitamina i minerala.\nBogate su vitaminom C, magnezijumom, manganom, kalijumom i folnom kiselinom, a povoljno deluju na kardiovaskularni sistem, jer sprečavaju taloženje holesterola i čiste vene. Poznato je da je magnezijum važan za sprečavanje srčanog i moždanog udara, kalijum reguliše krvni pritisak, a vitamin C smanjuje rizik od arteroskleroze. Osim toga, folna kiselina štiti ćelije creva od karcinoma, a vlakna pospešuju izbacivanje toksina. Ipak, tikvice sadrže i oksalate pa se ne preporučuju onima koji imaju bubrežne ili probleme sa bešikom.\nMalo je poznato da tikvice mogu da doprinesu lečenju astme i imaju jaka antiupalna svojstva pa pomažu i u sprečavanju paradentoze, ali koristi se i u borbi protiv drugih upala.\nSemenke iz ovog povrća sprečavaju pojavu površinskih kapilara, a delotvorne su i u snižavanju visokog krvnog pritiska. Takođe, smatra se da umanjuju opasnost od pojave multiple skleroze.\nLaboratorijska istraživanja utvrdila su da fitonutrijenti u soku tikvica imaju antikancerogena svojstva, jer sprečavaju mutaciju ćelija. Ekstrakti tikvica redukuju simptome benigne hipertrofije prostate, a taj učinak se pojačava u kombinaciji s drugim povrćem.\nDeluju blagotvorno i na organe za varenje, jer podstiču pražnjenje creva, a time vrše detoksikaciju.\n21.03.2019 | AKTUELNO\nSVETLA U PRODANICAMA POBOLJŠAVAJU HRANJIVOST SPANAĆA


Uskoro rasprava o ukidanju nacionalnih penzija – Nadlanu.com\nUskoro rasprava o ukidanju nacionalnih penzija\nObjavljeno 15. juna 2013. / 17:26:39\nPosle nekoliko godina opravdanog negodovanja javnosti, Ministarstvo kulture će uskoro raspravljati o ukidanju doživotnih nacionalnih penzija, piše Politika u današnjem štampanom izdanju.\nRazdor i revolt koji je svake godine izazivalo javno nadmetanje umetnika i kulturnih radnika u borbi za nacionalno priznanje u vidu doživotne apanaže u iznosu od 500 evra mesečno (neto iznos u dinarskoj protivvrednosti) na već postojeću penziju, dobiće po svoj prilici drugačiji epilog.\nNaime, kako Politika saznaje iz Ministarstva kulture Republike Srbije, već se uveliko radi na zakonu kojim će biti regulisano dodeljivanje nacionalnih priznanja. Njime bi trebalo da se ukinu doživotne nacionalne penzije i uvede jednokratno dodeljivanje nacionalnog priznanja, uz diplomu i odgovarajući novčani iznos.\nTako će prestati da postoji ova bizarna specijalnost države Srbije i njenog Ministarstva kulture da obilato nagrađuju sa više od tri miliona evra godišnje, sada već 450 umetnka i “kulturnjaka”, po raznima osnovama.\n“Nacionalne penzije, ustanovljene 2007. godine, zaista su bile više nego prst u oko i svim ostalim našim svetskim zaslužnim naučnicima, lekarima i pripadnicima drugih profesija. Mnogo je onih, časnih, zaslužnih koji su odbijali da se nađu u tom, zašto ne reći, komprotovanom “društvu“, piše Politika.\nKako počinju veze na poslu


Porodica Osmani sa suzama gledala kako im je dom sravnjen do temelja, Suzanu na nosilima izneli pre rušenja, Marija Šerifović poručila: Biće sve ok! (FOTO) | Beograd | Novosti.rs\nPOTRESNO Porodica Osmani sa suzama gledala kako im je dom sravnjen do temelja, Suzanu na nosilima izneli pre rušenja, Marija Šerifović poručila: Biće sve ok! (FOTO)\nJ. DINČIĆ | 16. oktobar 2019. 19:12 | Komentara: 11\nUz asistenciju policije i inspekcije sedmočlana porodica prinudno iseljena. Iz Udruženja "Krov nad glavom" tvrde da je sve urađeno zbog navodne greške u katastru. Čuli se sa Marijom Šerifović koja želi da pomogne\nSeladin teši sestru Suzanu Foto: Tviter\nPOTRESNO ISELjENjE MAJKE I ĆERKE: Izbačene na ulicu zbog 7.300 maraka koje su dugovale podstanaru\nUstavna žalba poslednja nada\nProtest zbog izbacivanja KUD "Branko Cvetković" iz prostorija (FOTO-VIDEO)\nFolkloraši na ulici zbog stare presude\nODLOŽENO PRINUDNO ISELjENjE: Izvršitelji pokušali da isele Mirjanu, sprečio ih zazidan ulaz u stan\nZA porodicu Osmani 15. oktobar će zauvek ostati u najgorem sećanju. Okupljeni u dvorištu prizemne kuće na Dorćolu, u Ulici Dunavski kej 30, gledali su kako se njihov dom pretvara u pepeo. Sa suzama u očima pokupili su stvari koje su uspeli da ponesu sa sobom. Suzanu Alija (59), rođenu sestru Seladina Osmanija, lekari su iz kuće izneli na nosilima. Brat ju je grlio i ljubio dok su je izvodili. Noć su proveli u domu rođaka koji im je ponudio privremeni smeštaj.\nKako tvrde iz Udruženja "Krov nad glavom", kuća Osmanijevih je bila predviđena za rušenje zbog navodne greške u katastru, kada je objekat izbrisan iz zemljišnih knjiga pre četiri godine. Od tada je Seladin Osmani , vlasnik domaćinstva, svakodnevno pokušavao da svoju kuću ponovo upiše u zemljišne knjige i zgradu legalizuje. Rešenje o odobrenju ponovnog upisa porodica je dobila prošle nedelje, ali ono nije postalo pravosnažno, odnosno ne dovoljno brzo da spreči rušenje jedinog doma koji je u vlasništvu ove porodice još od 1982. godine.\nPROČITAJTE JOŠ - PORODICA OSMANI SA DORĆOLA IZBAČENA NA ULICU: Ženu obolelu od raka iznosili na nosilima (VIDEO)\n- Rušenje je obavljeno na brzinu i uz korišćenje sile da porodici ne bi bio ponuđen plan raseljavanja, jer oni tu posle rušenja ne mogu da žive - pričaju aktivisti Udruženja "Krov nad glavom". - Investiciona gradnja obavlja se na osnovu rešenja građevinskog inspektora, koji je pre nekoliko godina konstatovao da kuća ne postoji. A prema Zakonu o stanovanju, kada se odvija investicioni projekat, Grad ima obavezu da ponudi plan raseljavanja porodicama koje nemaju drugi smeštaj. U slučaju sedmočlane porodice Osmani, to je minimum 60 metara kvadratnih, koji njima nisu ponuđeni.\nRešenje o rušenju objekta na adresu porodice Osmani stiglo je iz Sekretarijata za inspekcijske poslove Grada Beograda. Odgovor nadležnih zašto je objekat morao da bude srušen "Novosti" nisu dobile.\nMARIJA ŠERIFOVIĆ: PRIČALA SA OSMANOM. BIĆE TO SVE OK.\nU međuvremenu se oglasila i pevačica Marija Šerifović, koja je uputila javni apel za pomoć ovoj porodici. Na svom tviter-nalogu napisala je:\n- Iskreno... U ovoj mojoj lepoj Srbiji ne može više ništa da me iznenadi... I ne umem ni da opišem koja se količina besa u meni pojavi... Ali, evo, da ne bih rekla ono što mislim i bila prosta pevaljka za neke... Ako neko ima kontakt - dajte, ja ću platiti i skućiti familiju - dodala je pevačica.\nOna se uskoro opet oglasila i napisala: Pričala sa Osmanom. Biće to sve ok.\nOceniteDopada mi se 48 Ne dopada mi se 226\nRegion | 09. decembar 2019. 13:22\nUhapšen podgorički "bombaš"\nRasvetljeno aktiviranje eksplozivne naprave u Podgorici\nZanimljivosti | 09. decembar 2019. 13:15\nBlizanci šokirali i majku i lekare kada su došli na svet: Kada ih vidite biće vam jasno zašto je tata ostao bez teksta (FOTO)\n"Kada im kažem da su obojica moji, misle da se šalim", rekla je majka iz Nigerije odgovarajući na pitanje o svojim dečacima\nSvet | 09. decembar 2019. 13:09\nRuske trupe ušle u bivše glavno uporište ID\nRuske snage ušle su u Raku, nekadašnje glavno uporište Islamske države, posle odluke američkog predsednika Donalda Trampa da povuče snage svoje zemlje iz severnog dela Sirije\nDruštvo | 09. decembar 2019. 13:02\nUslovi za žene malo drugačiji nego za muškarce: Ovo su nova pravila za penzionisanje\nZahtev se PIO fondu mora predati najkasnije do 31. decembra ove godine\nKultura | 09. decembar 2019. 12:59\nUmro Popara iz Srećnih ljudi: Zoran Rankić (84) preminuo posle teške bolesti\nBio je najpoznatiji po ulogama Nikole Kalabića u mini TV-seriji „Poslednji čin“ i Žarka Popare u TV-seriji „Srećni ljudi“, emitovanim na TV Beograd i RTS-u\nBeograd | 09. decembar 2019. 12:52\nBeogradu treba 4.149 taksista, a na ulici 6.453 vozača: "Višak" neće gubiti dozvole?\nPrema novom zakonu, 100.000 stanovnika mogu da prevoze četiri privatna preduzetnika\nKultura | 09. decembar 2019. 12:43\nSusreti umetnika iz dve zemlje: Srbi i Slovaci, jedan na jedan\nGostovanje kolekcije beogradske Galerije '73 U kulturnom centru "Pistoriho palas" u Bratislavi\nKošarka | 09. decembar 2019. 12:41\n14:02 I otrovno olovo za nekoga je sirovina:...\n14:02 Dušan Bulut proglašen za najspektakularnijeg basketaša...\n13:44 Ovde su ruža vetrova i lekovita voda...\n13:43 “On je trebao da bude odvratan”:...\n13:33 Preminuo jedan od najboljih srpskih...\n13:25 Poslednji intervju Popare za “Novosti”: Zbog Kalabića su me i slavili i kudili...\n13:23 „Uspeo sam u svemu, osim u životu“...\n13:07 Ni Putin ne može na Olimpijske igre u...\nDa, obavezno 85.07%\nTrebalo bi o tome "pod hitno" razmisliti 3.99%\nNisam siguran da bi to bilo dobro rešenje 10.94%


Naslovna/Magazin/Lukas o aferi elitne prostitucije: Ove što morališu su najgore\nbudžet Kriminal krivično djelo pare posao SAD Srbija zakon zatvor\nMjesečni horoskop / oktobar\nDnevni horoskop za 21. decembar 2018: Bik umoran, Škorpija napreduje, Ribama sudbina nije danas naklonjena….\nSubota, 24. August, 2019.


Customized Rapid 3D Prototyping Factory - Cenovnik & Quotation of Rapid 3D Prototyping - MASTARS\n3D štampanje Proces dizajna 3D štampanja: prvo koristite softver za izgradnju modela, a zatim podelite 3D model na presek sloja po sloju, tj. Rezanje, kako biste vodili štampaču da štampa sloj po sloju. Standardni format datoteke između dizajnerskog...Više\nDebljina preseka štampača (tj. Smer Z) i rezolucija ravnog pravca, odnosno XY pravca, računaju se u dpi (piksele na inč) ili mikrometre. Tipična debljina je 100 μm, što je 0,1 mm, a neki štampači kao što je ObjetConnex serija ...Više\nMi smo profesionalni brzi proizvođači i proizvođači prototipa u Kini, koji se bave pružanjem prilagođenih usluga. Molimo vas slobodno kupite brzo visoko kvalitetne 3D prototipove iz naše fabrike. Za cjenik i citat, kontaktirajte nas odmah.


07.08.2020. - 09:16h Autor: Stil / zadovoljna.hr\nPriča je dobro znana: Bred Pit upoznao je Anđelinu Džoli na snimanju njihovog zajedničkog filma Gospodin i gospođa Smit gde su započeli ljubavnu vezu. I to ne bi bilo ništa čudno da u isto vreme nije bio oženjen za Dženifer Aniston. Javna prevara je delomično narušila imidž holivudskih glumaca koji su se s vremenom venčali i postali roditelji šestoro dece.\nAli isto tako pokazali su da je veoma teško održati vezu koja je započela lažima. Nikoga zato nije začudilo kad su najavili svoj razvod u septembru 2016. Dženifer se u međuvremenu još jednom udala i razvela, ali i izjavila da niko ne treba da je žali, jer se oseća (i izgleda) fantastično.\nO prevari Tristana Tompsona priča se već neko vreme. Prva šuškanja u javnosti su se pojavila još krajem prošle godine kad je njegova devojka Kloi Kardašijan bila u devetom mesecu trudnoće. Uprkos snimcima na kojima je vidljivo da košarkaš vara rijaliti zvezdus sa dve žene, par se u međuvremenu pomirio.\nTristan je bio na porođaju svog deteta i nekoliko meseci ruže su cvetale na ljubavnom planu s najmlađom sestrom Kardašijan. Par je raskinuo u oktobru prošle godine kad je javno otkriveno da je Tristan ponovo prevario Kloi s najboljom prijateljicom njene sestre – Džordin Vuds.\nJedan od najvećih preljubničkih skandala u novijoj istoriji isplivao je na površinu za Dan zahvalnosti 2009. godine. Tajger Vuds je priznao da je spavao s velikim brojem žena dok je bio u braku s Elin Nordegren. Iako je bila javno ponižena, švedska manekenka dobila je svoju zadovoljštvinu. Ne samo da je svet javno osudio poznatog igrača golfa, već je isti morao da isplati ogroman iznos nakon razvoda. Pretpostavlja se da Elin dobila više od 100 miliona dolara kao i veliku mesečnu alimentaciju za decu.\nMarija Šriver i Arnlod Švarceneger\nSvet je šokirala vest u 2011. godini kada je objavljeno da se Marija Šriver i Arnold Švarceneger razvode nakon 25 godina braka. Šok je bio još veći kad je otkriveno da je bivša spremačica holivudskog glumca i kalifornijskog guvernera rodila njihovo zajedničko dete četiri godina ranije.\nIako Džozef Baena nalikuje na svog biloškog oca, Arnold Švarceneger je priznao da nema nikakav odnos s njim. Marija je, pak, nedugo nakon razvoda započela vezu s Arnoldovim političkim savetnikom, Metjuom Doudom.\nSandra Bulok bila je javno ponižena nedugo nakon što je osvojila Oskar za glavnu ulogu u filmu Priča o prvaku. Džesi Džejms javno je priznao kako ju je varao tokom njihovog petogodišnjeg braka. Iako ju je ova vest teško pogodila zbog čega se glumica neko vreme povukla iz javnog života, to je nije dotuklo. Naprotiv, nastavila je uspešnu holivudsku karijeru i u pedesetima godinama života, usvojila je dvoje dece, ali je i u srećnoj vezi s fotografom Brajanom Rendalom.\nVeza između Anđelike Hjuston i Džeka Nikolsona je jedna od najburnijih ljubavnih priča u Holivudu. Američki glumci bili u turbuletnoj vezi koja je trajala 17 godina, ali naglo se završila kada je Nikolson priznao da čeka dete s drugom ženom – glumicom Rebekom Brusar. Ali to nije pokolebalo talentovanu glumicu. Samo dve godine kasnije udala se za Roberta Grejema s kojim je živela sve do njegove smrti 2008. godine.\nDžek NikolsonAnđelika HjustonBred PitAnđelina DžoliDženifer AnistonSandra BulokDžesi DžejmsTristan TompsonKloi Kardašijanprevarenovacbrakrazvod


Nakon što su odlučili da se povuku sa kraljevskih dužnosti i vode samostalni život, Megan Markl i Hari su sreću najpre potražili u luksuznoj vili u Kanadi, ali zbog zatvaranja granica bivši kraljevski par se preselio u Los Anđeles.\nS obzirom na to da se ceo svet nalazi u teškoj situciji Megan i Hari navodno trenutno ne uspevaju da pronađu posao, a tabloid "Life & Style" piše i da bi njih dvoje uskoro mogli da ostanu i bez krova nad glavom.\n"Još uvek nemaju svoj stan", izjavio je izvor blizak paru za navedeni časopis te usput otkrio kako se snalaze u jeku krize.\n"Spavaju na sklopivom krevetu kod prijatelja. Njegovo Visočanstvo Hari je praktično beskućnik", objašnjava istoimeni izvor i dodaje kako je cela situacija još gora jer je sa njima 11-mesečni sinčić Arči za kojeg navodno jedva mogu da priušte i dadilju.\nKako bi što pre stali na noge Megan se trudi svim silama da se vrati glumi, a u tome joj mnogo pomaže 35-godišnji suprug, koga su pre mesec dana "uhvatili" kako nagovara čelnika Diznija da angažuje Megan da im posudi glas za neki od njihovih animiranih filmova.\nVIDEO:Lažna trudnoća Megan Markl


vesti: Mještani odbranili obalu\nMještani odbranili obalu - 12 November 2012 u 18:25\nMještani su zadovoljni što je konačno stavljena tačka na ovaj veliki problem u njihovom najbližem okruženju, iako znaju da je šteta već učinjena. Veliki dio zemlje u prethodnih mjesec dana završio je u moru – po njihovom mišljenju, barem tridesetak kubika. Poručili su da su zahvalni medijima što su im pomogli da se o ovom neodgovornom ponašanju investitora obavijesti javnost i da nadležni konačno reaguju po zakonu. Nadaju se da će, ne samo ovi, nego i svi budući investitori poštovati propise, te da više nikome neće pasti na pamet da zemlju, šut ili bilo kakav drugi otpad odlaže tamo gdje za to nema dozvolu, posebno ne u zoni morskog dobra.\nIako je iz Uprave za inspekcijske poslove prije pet dana najavljeno da će javnost blagovremeno i u „najskorijem roku“ biti informisana o ,,eventualnom preduzimanju drugih zakonom predviđenih mjera i radnji“ do danas se niko nije oglasio, tako da je ostalo nejasno hoće li nesavjesni graditelji biti kažnjeni za štetu koju su počinili prema moru i živom svijetu u njemu. Zemlja je uklonjena sa plaže, ali je iz mora nije moguće izvaditi.\nI dr Vesna Mačić iz Instituta za biologiju mora iz Kotora, zaključila je, nakon analize snimka podmorja u blizini ove lokacije u Njivicama, da je u samom priobalnom pojasu u more nasuta relativno velika količina zemlje i na taj način je fizički uništen kompletan živi svijet koji se nalazio na toj lokaciji.\npreuzeto sa www.pobjeda.me


Računarski inženjering - Izložba - PANASYS\nKompjuterski inženjering je grana inženjerstva koja integriše nekoliko oblasti računarstva i elektronskog inženjeringa potrebnih za razvoj računarskog hardvera i softvera. Kompjuterski inženjeri obično imaju obuku iz elektronskog inženjerstva (ili elektrotehnike), dizajna softvera i integracije hardvera i softvera umesto samo softverskog inženjerstva ili elektronskog inženjeringa. Kompjuterski inženjeri su uključeni u mnoge hardverske i softverske aspekte računarstva, od dizajna individualnih mikrokontrolera, mikroprocesora, personalnih računara i superračunara do dizajna kola. Ovo polje inženjerstva ne fokusira se samo na to kako kompjuterski sistemi rade, već i na to kako se integriraju u širu sliku.\nUobičajeni zadaci koji uključuju kompjuterske inženjere uključuju pisanje softvera i firmware za ugrađene mikrokontrolere, projektiranje VLSI čipova, dizajniranje analognih senzora, dizajniranje pločica sa mješovitim signalom i projektiranje operativnih sistema. Kompjuterski inženjeri su takođe pogodni za istraživanje robotike, koja se u velikoj meri oslanja na upotrebu digitalnih sistema za kontrolu i nadgledanje električnih sistema kao što su motori, komunikacije i senzori.\nU mnogim ustanovama, studenti računarskog inženjerstva mogu da biraju područja dubinskog studija u svojoj mlađoj i višoj godini, jer je puna širina znanja koja se koriste u dizajniranju i primjeni računara izvan opsega dodiplomskog studija. Druge institucije mogu zahtijevati od inženjerskih studenata da završe jednu ili dvije godine općeg inženjerstva prije nego što računarski inženjering proglase svojim primarnim fokusom.


Trace TV vs. Shazam: Ljudi protiv mašina u borbi za reputaciju | MarketingITD\nTrace TV vs. Shazam: Ljudi protiv mašina u borbi za reputaciju\nU Parizu se, u organizaciji agencije DDB Paris, održala borba titana: ko brže prepoznaje pesme, ljudi iz Trace televizije, ili aplikacija Shazam? Teatar Dejazet je bio arena ovom nesvakidašnjem muzičkom turniru, koji je za cilj imao da pokaže stručnost zaposlenih u Trace TV.\nDa li je trenutno najkompletnija aplikacija za prpeoznavanje muzike dovoljno kompetentna da se bori protiv Trace Urban ekipe? Pogledajte video i testirajte svoje poznavanje hip-hop muzike proverite ko je pobedio:\nOvo nije prvi put da se organizuje “borba” ljudi sa mašinama: šahovski šampion Gary Kasparov odigrao je 1996. godine meč protiv Deep Blue IBM super računara, i izgubio dve partije, od ukupno šest koliko ih je odigrano.\nDDB DDB Paris muzika Shazam Trace TV\nPromocija muzeja na nešto drugačiji način: Facebook 1914 [VIDEO]


Nova brokerska platforma Kalshi će omogućiti ljudima da se klade na ishode budućih događaja u svetu\n08:27 Central European Time: Beograd, Berlin, Pariz\n02:27 Eastern Time: Njujork, Boston, Majami\n23:27 Pacific Time: San Francisko, Los Anđeles, Sijetl\n15:27 China Standard Time: Peking, Šangaj, Singapur\nKalshi će omogućiti ljudima da se klade na „da” ili „ne” odgovore o budućim događajima u svetu, uključujuću dešavanja iz raznih sfera života kao što je ekonomija, zdravstvo, pa čak i vremenska prognoza\nPopularnost onlajn brokerskih platforma je porasla tokom prethodnih godinu dana, usled povećanog interesovanja pojedinačnih investitora za ulaganje na berzi. Kalshi, američka onlajn platforma koja će izaći na tržite u martu i putem koje će ljudi moći da se klade na ishode događaja u svetu, uzela je investiciju od 30 miliona dolara. Glavni investitori su Sequoia i Chuck Schwab.\nKalshi će omogućiti ljudima da se klade na „da” ili „ne” odgovore o budućim događajima u svetu, uključujuću dešavanja iz raznih sfera života kao što je ekonomija, zdravstvo, pa čak i vremenska prognoza. Na primer, ukoliko je aplikacija postojala prošle godine, ljudi bi mogli da se klade na to da li će Kovid vakcina biti odobrena do kraja 2020. Na osnovu odgovora, ljudi koji pogode dobijaju novac, dok oni koji pogreše gube uloženo. Kao i u slučaju trgovine derivatima, kupci ugovora ne moraju da sačekaju da ugovor istekne, već ga mogu prodati nekom drugom korisniku i na taj način takođe ostvariti dobit.\nOva vrsta ugovora može biti prilično rizična za investitore, jer u slučaju binarnih ugovora gde postoje samo dve opcije (pogodak ili promašaj) investitori koji ne pogode gube ceo iznos. Kalshi je izjavio da je blisko sarađivao sa CFTC-om na stvaranju regulisanog tržišta, gde će zaštitne mere sprečiti korisnike da preuzmu previše rizika. Takođe, CFTC zabranjuje Kalshi platformi klađenje u oblastima kao što su ratovi, terorizam, atentati i gejming industrija.\nUprkos investicijama koje je Kalshi dobio, ne postoji garancija da će ova platforma uspeti. Problem sa kojim se suočavaju startapi u oblasti brokerskih platformi su poteškoće u privlačenju novih korisnika, a ugovori o događajima — vrsta proizvoda za koji se Kalshi nada da će ih popularizovati — do danas su imali ograničeni uspeh u SAD-u.


Zvezdino dijete iz Splita suspendirano u Nizozemskoj - tportal\nZvezdino dijete iz Splita suspendirano u Nizozemskoj\nZadnja izmjena 10.02.2015 18:13\nObjavljeno 10.02.2015 u 18:13\nZbog nepoznavanja procedure nizozemska NAC Breda će ostati bez bodova i tako si dodatno otežati borbu za ostanak u elitnom razredu nizozemskog nogometa\nMiloš Zukanović je 19-godišnji napadač NAC Brede rođen u Splitu. Prošao je školu beogradske Crvene zvezde i u siječanjskom prijelaznom roku potpisao za NAC Bredu. Brzo se nametnuo treneru i već upisao tri nastupa u Eredivisie, no uspostavilo se da nema radnu dozvolu i tamošnji savez pokrenuo je istragu.\nZukanović osim srpske ima i hrvatsku putovnicu, te su i on i klub smatrali da, obzirom da je Hrvatska u EU, s njom može nastupati u Nizozemskoj i bez radne dozvole. Nije ju ni zatražio... No propisi su drugačiji i Breda se sada suočava s oduzimanjem dva osvojena boda u dvobojima na kojima tinejdžer nije imao pravo nastupa.\nDa situacija bude gora NAC je na pretposljednjem mjestu ligaške ljestvice sa samo 15 odvojenih bodova, i ako im administrativno budu oduzeta još dva društvo iz Brede bi 12 kola prije kraja bilo osam bodova udaljeno od mjesta koje osigurava ostanak u ligi.\nAanklager betaald voetbal onderzoekt speelgerechtigdheid NAC Breda-speler Zukanović bij vier duels in Nederland\n— KNVB (@KNVB) February 10, 2015\nPred Zukanovićem je velika karijera, ali papirologiju će morati riješiti\nHalilović se odlično snalazi u Nizozemskoj; zabio već treći gol u prva četiri kola


Akcenti sa VIII redovne sednice SO Bela Crkva (VIDEO) - BC Info\nSkupština opštine Bela Crkva održala je osmu redovnu sednicu u novom sazivu, kojom je predsedavao predsednik Skupštine Marjan Aleksić. U radu sednice učestvovalo je 23 od ukupno 33 odbornika, a dnevni red Aleksić je dopunio predlogom o davanju saglasnosti na pokretanje postupka pripajanja javnih preduzeća čiji je osnivač opština Bela Crkva, saglasnost na odluke Nadzornih odbora o pokretanju statusnih promena pripajanja i saglasnost na nacrt Ugovora o pripajanju.\nOdbornici su usvojili informaciju o izveštaju izvršenja budžeta Opštine Bela Crkva za period januar – jun 2021. godine. Saldo budžeta na dan 30.06.2021. godine iznosio je 97.285.195,00 dinara. Za prvih šest meseci bužet opštine Bela Crkva ostvario je priliv sredstava u iznosu od 261.233.667,00 dinara, što u korelaciji sa planom predstavlja izvršenje od 43,78 odsto.\nDruga tačka dnevnog reda bile su Izmene i dopune Odluke o budžetu opštine Bela Crkva za 2021. godinu – drugi rebalans, čije je obrazloženje dala Alma Savatović, načelnica odeljenja za finansije opštine Bela Crkva.\n„Potreba za izradom drugog rebalansa nastala je radi usklađivanja prihoda i rashoda sa izvršenjem budžeta za osam meseci. Prihodi su usklađeni sa realnim izvršenjem i pristiglim sredstvima od viših nivoa vlasti. Rashodi su iskorigovani u skladu sa trenutim potrebama korisnika budžeta. Budžetska sredstva ostala su na istom nivou od 508 miliona, dok je iznos ukupnog bužeta uvećan na 620.832.214,00 dinara, za iznos pristiglih sredstava od viših nivoa vlasti i planiranih prihoda od prodaje nefinansijske imovine“ – rekla je Savatović.\nOdbornici su usvojili Predlog Odluke o utvrđivanju mreže vaspitno obrazovnih grupa dece u PU „Anđelka Đurić“ sa brojem upisane dece po grupama za 2021/2022. godinu, kao i Predlog odluke o usvajanju Godišnjeg plana zaštite, unapređenja i korišćenja poljoprivrednog zemljišta za područje opštine Bela Crkva za 2021. godinu.\nU okviru sedme tačke Dnevnog reda, davanje saglasnosti na pokretanje postupka o pripajanju javnih preduzeća, predsednik SO Marjan Aleksić rekao je su u pitanju četiri preduzeća: DJUP „Belocrkvanska jezera“, JP „Belocrkvanski komunalac“, JP „Belocrkvanski vodovod i kanalizacija“ i JATP „Bela Crkva“.\nPredsednica opštine Bela Crkva, Violeta Simić, istakla je da u skladu sa analizom Ekonomskog fakulteta Univerziteta u Beogradu, tačka pripajanja ovih preduzeća jeste DJUP „Belocrkvanska jezera“.\n„Danas donosimo dokument koji će narednih 60 dana biti na APR-u, nakon toga imaćemo predlog normativnih akata organizacije i sistematizacije novog preduzeća. Očekivanja su da ćemo ovom odlukom i pripajanjem imati jedno novo, kvalitetno preduzeće, koje će na racionalniji i kvalitetniji način servisirati potrebe naših sugrađana“ – rekla je Simić.\nPredsednik Skupštine opštine Bela Crkva Marjan Aleksić istakao je važnost donesenih odluka na osmoj sednici lokalnog parlamenta.\n„Odbornici su jednoglasno usvojili informaciju o izvršenju budžeta januar-jun 2021. godine, kao i drugi rebalans budžeta opštine za 2021. godinu. Pored toga, imali smo još jednu tačku, bitnu za građane opštine Bela Crkva, dopunsku tačku koja se odnosi na spajanje preduzeća čiji je osnivač opština Bela Crkva. Dali smo saglasnost na pokretanje zakonske procedure koja će trajati 60 dana. Smatamo da ćemo ovim pripajanjem ostvariti benefite i da će zajedničko poslovanje ovih preduzeća biti bolje i rentabilnije“ – dodao je Aleksić.\nU okviru Izbora i imenovanja, odbornicu su usvojili rešenje o imenovanju diplomiranog pravnika Marijane Georgijevski za direktora Centra za socijalni rad „8. Maj“ Bela Crkva, nakon sprovedenog konkursa i dobijene saglasnosti Pokrajinskog sekretarijata za socijalnu politiku, demografiju i ravnopravnost polova. Doneto je i rešenje o imenovanju Miroslava Stupara, doktora ekonomskih nauka, za v.d. direktora DJUP „Belocrkvanska jezera“.


Panično spinovanje lidera Četvorke najavljuje njihovu izdaju Mostara!\nBH bloku je potrebno tajno glasanje jer tako mogu mirno obaviti svoju subverziju a istovremeno zadržati ono što se na engleskom zove plausible deniability, kredibilan politički alibi stvoren manjkom dokaza. Takva situacije stvorila bi i odličnu podlogu za nastavak medijske ofanzive o “dogovoru SDA i HDZ” putem zamjena teza i eventualnog optuživanja vijećnika Koalicije za Mostar, naročito onih iz SDA, da su ustvari oni glasali za HDZ-ovog kandidata a javnosti bi ostalo da izabere kome će vjerovati na riječ, što je BH bloku, tačnije “Četvorci”, koja ima podršku većine “nezavisnih medija”, sasvim prihvatljiv scenarij.\nKao što smo i najavljivali notorna sarajevska četvorka, ovaj put njena lijeva polovina, oličena u SDP-u i NS-u, nakon Srebrenice, Velike Kladuše, Novog Travnika, Jajca, Brčkog odlučila je da i u Mostaru, pod motom borbe protiv SDA, pokuša udariti na bošnjačke interese. Pritom se za ovakvu izdaju, koja podrazumijeva i izdaju vlastitog glasačkog tijela, koriste izlizanim floskulama upotrebljavanim u SDP-u još 2008. godine, kada su doveli Ljubu Bešlića na mjesto gradonačelnika Mostara.\nPrisjetimo se da su vajni SDP-ovi borci za multietničku Bosnu i Hercegovinu, prilikom izbora između HDZ-ovog kandidata Bešlića koji je imao 17 glasova i SDA-ovog Hadžidedića koji je sakupio 15 glasova, odlučili biti suzdržani. Time su HDZ-u praktično poklonili mjesto gradonačelnika Mostara. Opravdanje je bilo koliko drsko toliko i simptomatično jer su ovakvu izdaju Mostara u SDP-u pokušali pravdati tvrdnjom da je njima svjedeno je li gradonačelnik iz HDZ-a ili SDA jer su u oba slučaja to “nacionalisti”! Time su u SDP-u pokazali šta misle o opsadi i odbrani Mostara te da za njih, u suštini, nema nikakve razlike između onih koji su branili Mostar i onih koji su ga ubijali.\nNo baš kako je to svojevremeno, parafrazirajući Hegela, izjavio drug Kark Marx, historija se ponavlja dva puta – prvi put kao tragedija, drugi put kao farsa. Čini se da tragičnu SDP-ovu izdaju Mostara i mostarskih Bošnjaka, zbog koje su Mostarci više od decenije imali za gradonačelnika čovjeka koji je njihov grad tretirao kao “stolni grad Hrvata u Bosni i Hercegovini”, ovih dana prati farsična predstava koja najavljuje nove izdaje. Isto je pozorište, ista režija, ista scenografija. Glumaca je doduše nešto više, te se danas samonazivaju BH blokom, no uloge koje imaju su iste, čak su im isti i lažljivi monolozi koje drže u ideološki bliskim medijima. No ovaj put publika zna šta da očekuje pa je stoga čitava predstava već unaprijed osuđena na propast.\nMa koliko se SDP i Naša stranka trudili sakriti šta to i za čije interese rade u Mostaru, ma koliko Elmedin Dino Konaković pokušavao facebook komentarima i logičkim vratolomijama spasiti svoje koalicione partnere, ma koliko većina medija učestvovala u pokušaju amortiziranja dubine izdaje BH bloka, te bijes javnosti preusmjeravala ka SDA-u, ipak je potpuno jasno šta se dešava. Lažna suzdržanost “probosanske ljevice” i maliciozna ekvidistanca, u narodu poznata kao “unproforština”, a koja ide isključivo u korist srpske ili hrvatske politike, više neće i ne može proći kao legitiman politički stav. Barem ne u Mostaru, gdje je jasno između kakvih se vrijednosti bira, a naročto jer su iz Koalicije za Mostar i više nego velikodušno već nekoliko puta ponudili ruku saradnje BH bloku da bi zauzvrat dobili samo cinični bezobrazluk. To ponajbolje ilustruje “slučaj” Irme Baralije, koju se, iako je od svih aktuelnih kandidata za gradonačelnika osvojila najmanje glasova, uporno pokušavalo političkim ucjenama i medijskim spinovima nametnuti kao jedino prihvatljivo rješenje, da bi na kraju BH blok odbio ponudu za koaliranje čak i u slučaju da Koalicija za Mostar podrži Baraliju od prvog kruga!\nNo ova podla ali istovremno i nadasve glupa politika razotkrila se prilikom prve konstituirajuće sjednice Gradskog vijeća Mostara. Koliko je kandidatura Irme Baralije za gradonačelnicu ustvari prenuphani spin pokazalo se odmah u prvom kruga glasanja za gradonačelnika kada je izvikana Baralija dobila samo pet glasova iako BH blok tvrdi da ima sedam vijećnika. To znači da za nju nisu glasali čak ni svi zastupnici koalicije u ime koje je kandidirana. Baralija je ovakvu sramotu pokušala oprati nebulozama o tome kako je “sve režirano” te trabunjanjem o postojanju nekakvog “dogovora HDZ-a i SDA”.\nO kakvom se providnom spinu radi najbolje govori to da su u nastavku sjednice, prilikom glasanja za novog predsjednika Gradskog vijeća, vijećnici BH bloka, svih sedam, bili “suzdržani”, čime su direktno pomogli izabrati Ivana Zeleniku umjesto Salema Marića. Zeleniku su, naime, podržali vijećnici HDZ-a i HRS. te je osvojio 16 glasova naspram Marićevih 10. Time su u BH bloku opet pokazali da će biti isti teg na nogama Bošnjaka kao što je to bio i SDP 2008. godine. To su dodatno i potvrdili kada su bili “suzdržani” i prilikom glasanja o prijedlogu Koalicije za Mostar da se sjednica nastavi u idući petak, a čemu su se protivili iz HDZ-a i HRS-a, čime su, sasvim direktno, izglasali da sjednica ipak bude u srijedu, baš onako kako je to htio i HDZ. Toliko o tajnim i javnim dogovorima.\nTakvo opetovano pljuvanje u ispruženu ruku i odbijanje saradnje, čak i ako se udovolji svim zahtjevima, pokazuje ono što je bilo jasno od početka svakome ko prati politička dešavanja. Na prvi pogled nerazumno insistiranje na Baraliji kao gradonačelnici samo je paravan, dimna zavjesa i izmišljeno opravdanje kojim se pokušava putem medijskog agitpropa sakriti činjenica da je BH bloku prvi i osnovni prioritet održavati antagonizam spram SDA te provocirati daljnje podjele među bošnjačkim glasačkim tijelom! BH bloku je od Mostara daleko važnije da održi imaginarni politički zamah, projektiranu dinamiku te neprijateljsku retoriku u radikalizranom medijskom i javnom diskursu jer, zavarani rezultatima lokalnih izbora, vjeruju da im to donosi pobjedu na općim izborima 2022. godine. U tom kontekstu, u BH bloku misle da nema potrebe da antagoniziraju HDZ preko pitanja Mostara pogotovo jer ih već vide kao legitimne partnere na svim nivoima, naravno nakon što “do temelja pospreme” SDA na izborima.\nŠtetna “kontrola štete”\nIpak, skandalozna predstava vijećnika BH bloka u Mostaru, sramotni politički krah medijskog balona od sapunice zvanog Irma Baralija, i to uživo, te neskriveno djelovanje BH bloka u korist HDZ-a, izazvali su pravu konsternaciju u bošnjačkoj javnosti. Uvidjevši da bi mogli pretrpjeti ozbiljnu političku štetu te tako ugroziti imaginarni pozitivan politički trend, u “Četvorci” su se upustili u loše promišljen pokušaj kontrole štete optužujući SDA za ono što upravo oni sami rade. Uprkos svim dokazima i činjenicama, iz “Četvorke” i njenih medija pokušavaju optužiti SDA sa saradnju sa HDZ-om praveći fantastične konjukture i zavjeraške poveznice, a sve kako bi skrenuli pažnu sa svoga otvorenog djelovanje u korist HDZ-a. Ova izvrnuta logika, po kojoj je SDA navodno isporučila Mostar HDZ-u jer su njeni vijećnici glasali za Zlatka Guzina, kandidata Koalicije čija je SDA članica, umjesto za tragikomičnu Irmu Baraliju za koju pride nisu glasali ni svi vijećnici iz njenog BH bloka, naročito je stupidna u svjetlu činjenice da BH blok nije htio u koaliciju sa SDA čak i ako bi vijećnici Koalicije glasali za Baraliju!\nKakva je, ustvari, panika zahvatila redove “Četvoke”, čega je BH blok samo lijevo krilo, najbolje pokazuje to da sada traže od OHR-a poništavanje prvog kruga glasanja za gradonačelnika Mostara tvrdeći da je glasanje moralo biti tajno iako je ono obavljeno potpuno u skladu sa članom 36. stav (1) statuta i mada je ranije upravo SDP-ov vijećnik Arman Zalihić zahtjevao da glasanje bude javno. Razlog za ovakav volte-face jeste strah da bi javno glasanje u drugom ili trećem krugu, kada će se birati između Kordića i Guzina, moglo potpuno razobličiti subverzivnu antibošnjačku politiku BH bloka, kada neki od njihovih vijećnika ostanu “suzdržani” ili čak glasaju za HDZ-ovog kandidata, a što je u osnovi jedno te isto.\nU BH bloku svjesni su da je javnost upoznata s izbornom matematikom po kojoj je za legitiman izbor probosanskog gradonačelnika Zlatka Guzina u trećem krugu dovoljna prosta većina od 18 glasova, a što je tačan broj glasova koje ima Koalicija za Mostar sa BH blokom naspram 17 glasova koji imaju HDZ, HRS i Srpska lista. Svjesni su također i da javno glasanje obesmišljava sav njihov umobolni spin o postojanju nekakvog dogovora kojim je “SDA prodala Mostar HDZ-u”, jer kada bi takav dogovor zaista i postojao, BH blok bi ga mogao neutralizirati tako što će njegovi vijećnici glasati za Guzina. Naravno, pošto oni to niti žele niti hoće da urade, javno glasanje katastrofalno je rješenje za BH blok jer ih razotkriva kao korisne idiote i lakeje HDZ-a ali i neutralizira njihovu maliconzu antisda propagandu iza koje namjeravaju sakriti svoju političku izdaju Mostara.\nUprkos svemu navedenom vijećnici BH bloka u Mostaru ne bi trebali zaboraviti ko im je glasačko tijelo te da je jedna stvar provoditi političke “eksperimente” u Sarajevu, u kojem njegovo većinsko stanovništvo nekako i može preživjeti četiri godine ideoloških zahvata i borbe za vlast, no biti korisni idiot srpsko-hrvatskih nacionalističkih politika u osjetljivim sredinama, pogotovo onim u kojima su Bošnjaci institucionalno ugroženi, nije ništa drugo no združeni antidržavni poduhvat.\nMustafa DrnišlićMostarBH blokKoalicija za MostarIrma Baralija


NoviMagazin.rs - Delfini ostali bez finala\n► Delfini ostali bez finala\n10.08.2012 | 22:00h ► 23:17h\nDelfini ostali bez finala\nSrpski vaterpolisti nisu uspeli da se plasiraju u finale olimpijskog turnira u Londonu pošto su večeras izgubili od selekcije Italije sa 9:7 (4:2, 2:2, 2:1, 1:2).\nSelektor vaterpolo reprezentacije Srbije Dejan Udovičić rekao je danas da je razočaran što ekipa nije ušla u finale Olimpijskih igara u Londonu i da će se potruditi da uradi sve da se u Beograd vrati sa bronzanom medaljom.\n"Iskren da budem, razočaran sam što nismo ušli u finale. To je moj emotivni utisak...Poremetila su nas dva gola, odbitka od ruke. Italijani su tako stekli prednost bez ikakve takoreći igre, tako da smo posle potrošili mnogo energije da bismo ih stigli, a nismo dali neke šuteve koje obično dajemo", rekao je selektor novinarima u Londonu posle poraza od Italije 7:9.\nSrbija je mnogo puta pogađala i prečke i stative, a novinarima je delovalo i da su sudije više bile na strani Italije. Selektor nije želeo da komentariše nijednu od te dve stvari, rekavši samo:"To je to".\n"Čeka nas Crna Gora, potrudićemo se i uraditi sve da se u Beograd vratimo sa medaljom", rekao je Udovičić.\nVečerašnjoj utakmici u londonskoj "Vaterpolo areni" prisustvovao je i predsednik Vlade Srbije Ivica Dačić.\nautor: RF\tizvor: Novi magazin\tvaterpolo /\nVaterpolisti u borbi za bronzu\nSrpski vaterpolisti boriće se danas protiv ekipe Crne Gore za bronzanu medalju na Olimpijskim igrama u Londonu. Još jedna pobeda vaterpolista\nVaterpolo reprezentacija Srbije pobedila je danas Rumuniju s 12:4 (3:0, 3:1, 4:0, 2:3), u poslednjem kolu Grupe B na Olimpijskim igrama u Londonu. Delfini počeli pripreme za EP\nVaterpolo reprezentacija Srbije počela je u subotu u Beogradu pripreme za Evropsko prvenstvo koje će se od 16. do 29. januara održati u Ajndhovenu, u Holandiji. Srpski vaterpolisti bolji od Mađara\nVaterpolo reprezentacija Srbije pobedila je u prvom kolu turnira na Olimpijskim igrama selekciju Mađarske 14:10. Srpski vaterpolisti: Mi smo favoriti u finalu\nVaterpolisti Srbije pokušaće sutra u Šangaju protiv Italije da odbrane titulu svetskog prvaka i još jednom potvrde da su najbolja i najtrofejnija srpska ekipa u poslednjih deset godina. Pročitajte i...


4 NAJJAČA ZNAKA U HOROSKOPU: karakter i upornost koji mogu da postignu sve - Radio Balkan Seher Mahala\nPredstavnici ovog znaka puni su energije i vitalnosti, imaju razigran i preduzetnički karakter. Ovnovi se ne plaše ničega i uvijek su spremni za nove izazove. Imaju liderske kvalitete, uvijek su sigurni u sebe, piše Stil.\nRelated Topics:astrologijaDnevni HoroskpHoroskopRadioRBSM RADIO


» U Hrvatskoj protesti zbog koncerta Lepe Brene!\n– Mogli bi ti ljudi koji navodno protestuju iz humanih pobuda da prouče koliko sam humanitarnih koncerata u svojoj karijeri održala širom Hrvatske – kaže Fahreta Živojinović za Press. – Volela bih da se, osim veterana, mojom karijerom pozabave i učeni ljudi, sociolozi, psiholozi i ostali „olozi“, a ne samo ljudi sa oružjem. Čini mi se da im je problem što Lepa Brena puni dvorane i gostuje u Hrvatskoj, a ne pada im na pamet da se zapitaju kako to da hrvatski pevači već deceniju pevaju u Srbiji i ne doživljavaju nikakve neprijatnosti – navodi Brena.\n„Hrvatski domoljubi“, koji smatraju da Fahreta Živojinović ne treba da peva po „lijepoj njihovoj“, kao glavni argument navode fotografije naše pevačice u uniformi Vojske Republike Srpske, koje su protumačili kao „podizanje morala četnicima“. Tamošnji domoljubi Brenu porede s Tompsonom i pitaju se kako bi bilo da ovaj neoustaški pevač nastupi u Beogradu, ili da u Vašingtonu gostuje orkestar Sadama Huseina?!?\nDok domoljubi pokušavaju da spreče koncert Lepe Brene u Zagrebu, šefovi zagrebačkih luksuznih hotela utrkuju se ko će ugostiti našu pevačicu posle nastupa u „Areni“! Breni i njenim saradnicima nude se predsednički apartmani i posebne pogodnosti, ali se zbog pevačicine sigurnosti ime hotela u kom će noćiti drži u tajnosti.\nTagovi: [ arena, građani, koncert, lepa brena, protesti ]\n3 komentara na “U Hrvatskoj protesti zbog koncerta Lepe Brene!”\n15 juna, 2009, 4:19\nbig hag for you!!!\n15 juna, 2009, 4:20\nbrena we love you new zealand\n« Madoni odobreno da usvoji devojčicu iz Malavija?\nAnđelina Džoli i Bred Pit pravo pred oltar! »


KO NE BUDE POŠTOVAO SAMOIZOLACIJU, BIT ĆE ODVEDEN U STUDENTSKI DOM | Hayat.ba\nKO NE BUDE POŠTOVAO SAMOIZOLACIJU, BIT ĆE ODVEDEN U STUDENTSKI DOM\nOdređeni broj Sarajlija ne pridržava se propisanih mjera u Kantonu Sarajevo, potvrdila je danas Nihada Glamoč, komandantica Štaba civilne zaštite KS.\nU protekla 24 sata imali smo 49 kršenja propisanih samoizolacija, kao i 29 kršenja policijskog sata. Kada je riječ o kršenju policijskog sata i naredbe koja je donsesena da se obezbijede smještajni kapaciteti za prinudne izolacije, Štab CZ je na današnjoj sjednici odredio prostor Studentskog centra na Bjelavama, paviljon koji će od sutra biti u punom kapacitetu – rekla je Glamoč.\nOna je poručila građanima, ukoliko ne budu poštovali mjeru samoizolacije, da će biti prinudno odvedeni u jedan od paviljona.\nNavela je i kako su sve općine započele aktivnosti koje su vezane za Centar za socijalni rad i Crveni križ.\nPo općinama se vrši podjela lijekova za naše sugrađane koji su stariji od 65 godina, te se isto tako za osobe u stanju socijalne potrebe dostavljaju topli obroci na adresu – rekla je Glamoč.


Ove fotografije su proglašene za najsramotnije na internetu: Vjerujemo da će vas sve nasmijati do suza (FOTO) | Kreacije Portal\nVjerovatno ste i sami, dosta često, na internetu pronalazili neke fotografije koje su vas naprosto ostavile bez teksta. Vjerovatno ste često i pomišljali da su pojedine fotografije fotošopirane, jer jednostavno niste mogli da vjerujete da je tako nešto moguće. Međutim istina je da su sve te fotografije samo uhvaćene u dobrom momentu.\nNa prvo gledanje ovakvih fotografija zapitamo se kako je uopšte moguće da se ovakvo nešto zabilježi kamerom, a mi vam u ovome tekstu donosimo nekoliko fotografija koje spadaju u top najsramotnijih fotografija koje su ikada objavljene na društvenim mrežama.\nOvu djevojku, zanesenu dobrom muzikom, očito nema namjeru niko da dočeka na ruke. Vjerujemo da je prizemljenje bilo dosta bolno i da je izbjegavala ovakve situacije poslije ovoga iskustva.\nNegdje se na vjenčanjima baca riža i konfete, ali na ovoj svadbi se za tu svrhu koristi pivo, i to bezalkoholno. Ne znamo samo kako je bilo mokrim mladencima ostatak vjenčanja\nDjeda Mraze, Djeda Mraze ne skreći sa staze, posebno sa očima. Mislimo da joj je Djeda Mraz ispunio sve njene želje.\nNezgodna situacija kada procurite sa svih strana , a vi želite da se ponašate kao da je sve normalno i da se to dešava nekome drugome.\nOve partijanerke bi poslije ovakvih fotografija trebale stvarno da se zapitaju da li je ovakav izgled vrijedan alkohola, ludila i droga. Za neke ljude zabava jednostavno nije.\nOvakvo se nešto dešava kada se požuri iz toaleta, da se šta ne propusti, pa vam se ostatak zabave svi smiju iza leđa dok vam toaletni papir viri iz gaća.\nVjerujemo da je ovome vidno raspoloženom mladiću ovo bilo putovanje koje nikada neće zaboraviti.\nPosumnjao je da ga žena vara pa je stoga napisao oproštajno pismo i sakrio se da vidi njenu reakciju: A njena reakcija je nešto što će pamtiti cijelog svoga života


Vesti online / Vesti / Srbija / Kajtazi: Tači u martu u Hagu pred Specijalnim sudom?\nI kosovski advokat Toma Gaši je nedavno izjavio da Tači neće moći da izbegne Specijalni sud u Hagu, ako dobije poziv. Gaši je, gostujući na RTV Dukađini, rekao da je Tači ranije rekao da će se, ako bude pozvan, odazvati Specijalnom sudu.\n- Svi znamo da u Specijalnom sudu niko nema imunitet. Međutim, Tači ne može dobrovoljno da se odazove Specijalnom sudu, ako ga taj sud nije pozvao - rekao je Gaši i dodao da "ako Tači bude meta Specijalnog suda, dobiće poziv i on to ne može izbeći".\nUtorak 15.01.2019. 14:15\nУ ћенифе са свим балканским билмезима!!!